II PIELIKUMS

Norādījumi par pārskata informācijas atklāšanas veidnēm

**Veidne EU OV1 – Pārskats par kopējām riska darījumu vērtībām.** Fiksēts formāts.

1. Iestādes piemēro turpmāk sniegtos norādījumus, lai aizpildītu veidni EU OV1, kas sniegta EBI IT risinājumu I pielikumā, piemērojot Regulas (ES) Nr. 575/2013[[1]](#footnote-2) (“*CRR*”) 438. panta d) punktu.
2. Attiecīgā gadījumā iestādes veidnei pievienotajā izklāsta daļā paskaidro, kā pašu kapitāla un riska darījumu vērtību aprēķināšanu ietekmē kapitāla minimuma piemērošana un posteņu neatskaitīšana no pašu kapitāla.

|  |  |
| --- | --- |
| **Atsauces uz tiesību aktiem un norādījumi** | |
| **Ailes numurs** | **Paskaidrojums** |
| a | **Kopējās riska darījumu vērtības (*TREA*)**  Kopējā riska darījumu vērtība, kas aprēķināta saskaņā ar Regulas (ES) Nr. 575/2013 92. panta 4. punktu attiecībā uz 1.–28. rindu, saskaņā ar minētās regulas 92. panta 3. punktu attiecībā uz 29. rindu, kā arī Regulas (ES) Nr. 575/2013 95., 96. un 98. pantu. |
| b | ***TREA* (T−1)**  *TREA*, kas atklāta iepriekšējā informācijas atklāšanas periodā. |
| c | **Kopējās pašu kapitāla prasības**  Pašu kapitāla prasības, kas atbilst *TREA*, attiecībā uz dažādajām riska kategorijām. |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | **Kredītrisks (izņemot darījuma partnera kredītrisku (*CCR*))**  Riska darījumu riska svērtās vērtības (*RWEA*) un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas II sadaļas 1.–4. nodaļu un Regulas (ES) Nr. 575/2013 379. pantu. *RWEA* attiecībā uz darījuma partnera kredītrisku (Regula (ES) Nr. 575/2013) un vērtspapīrošanas riska darījumiem netirdzniecības portfelī izslēdz un atklāj šīs veidnes 6. un 16. rindā. Iestādes šajā rindā atklātajā summā iekļauj *RWEA* un pašu kapitāla prasības par neapmaksātās piegādes risku, kas aprēķināts saskaņā ar Regulas (ES) Nr. 575/2013 379. pantu. |
| 2. | **Kredītrisks (izņemot *CCR*), t. sk. standartizētā pieeja**  *RWEA* un pašu kapitāla prasības, kas aprēķinātas saskaņā ar standartizēto pieeju attiecībā uz kredītrisku (Regulas (ES) Nr. 575/2013 trešās daļas II sadaļas 2. nodaļa un Regulas (ES) Nr. 575/2013 379. pants). |
| 3. | **Kredītrisks (izņemot *CCR*), t. sk. *IRB* pamatpieeja (*F-IRB*)**  *RWEA* un pašu kapitāla prasības, kas aprēķinātas saskaņā ar *CR* — uz iekšējiem reitingiem balstītā pamatpieeja (Regulas (ES) Nr. 575/2013 trešās daļas II sadaļas 3. nodaļa), izņemot *RWEA*, kas atklātas 4. rindā par specializētās kreditēšanas riska darījumiem, uz kuriem attiecas grupēšanas pieeja, un EU 4.a rindā par kapitāla vērtspapīriem saskaņā ar vienkāršo riska pakāpju pieeju, un ieskaitot *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 379. pantu. |
| 4. | **Kredītrisks (izņemot *CCR*), t. sk.: grupēšanas pieeja**  *RWEA* un pašu kapitāla prasības specializētās kreditēšanas riska darījumiem, uz kuriem attiecas grupēšanas pieeja, kas aprēķinātas saskaņā ar Regulas (ES) Nr. 575/2013 153. panta 5. punktu. |
| EU 4.a | **Kredītrisks (izņemot *CCR*), t. sk.: kapitāla vērtspapīri saskaņā ar vienkāršo riska pakāpju pieeju**  *RWEA* un pašu kapitāla prasības riska darījumiem ar kapitāla vērtspapīriem, ja piemēro Regulas (ES) Nr. 575/2013 495. panta 1. punkta b) apakšpunkta pārejas noteikumus. |
| 5. | **Kredītrisks (izņemot *CCR*), t. sk. attīstītā *IRB* pieeja (*A-IRB*)**  *RWEA* un pašu kapitāla prasības, kas aprēķinātas saskaņā ar *CR* – uz iekšējiem reitingiem balstītā attīstītā pieeja (Regulas (ES) Nr. 575/2013 trešās daļas II sadaļas 3. nodaļa), izņemot *RWEA*, kas atklātas 4. rindā par specializētās kreditēšanas riska darījumiem, uz kuriem attiecas grupēšanas pieeja, un EU 4.a rindā par kapitāla vērtspapīriem saskaņā ar vienkāršo riska pakāpju pieeju, un ieskaitot *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 379. pantu. |
| 6. | **Darījuma partnera kredītrisks – *CCR***  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas II sadaļas 6. nodaļu par darījuma partnera kredītrisku. |
| 7. | ***CCR*, t. sk. standartizētā pieeja**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas II sadaļas 6. nodaļas 3. iedaļu. |
| 8. | ***CCR*, t. sk. iekšējā modeļa metode (IMM)**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 283. pantu. |
| EU 8.a | ***CCR*, t. sk. riska darījumi ar *CCP***  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas II sadaļas 6. nodaļas 9. iedaļu. |
| 9. | ***CCR*, t. sk. cits *CCR***  *CCR RWEA* un pašu kapitāla prasības, kas nav atklātas 7., 8., un EU 8.a rindā. |
| 10. | **Kredīta vērtības korekcijas risks – *CVA* risks**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas VI sadaļu. |
| EU 10.a | ***CVA* risks, t. sk. standartizētā pieeja (*SA*)**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 383. pantu. |
| EU 10.b | ***CVA* risks – t. sk. pamatpieeja (*F-BA* un *R-BA*)**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 384. pantu. |
| EU 10.c | ***CVA* risks, tajā skaitā vienkāršotā pieeja**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 385. pantu. |
| 11. | Neattiecas |
| 12. | Neattiecas |
| 13. | Neattiecas |
| 14. | Neattiecas |
| 15. | **Norēķinu risks**  *RWEA* un pašu kapitāla prasības, kas aprēķinātas par norēķinu/piegādes risku saskaņā ar Regulas (ES) Nr. 575/2013 378. pantu. |
| 16. | **Vērtspapīrošanas riska darījumi netirdzniecības portfelī (pēc maksimālās robežvērtības piemērošanas)**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas II sadaļas 5. nodaļu. |
| 17. | **Vērtspapīrošana, t. sk. *SEC-IRBA* pieeja**  *RWEA* un pašu kapitāla prasības, kas aprēķinātas saskaņā ar *SEC-IRBA* regulatīvo pieeju, kuru izmanto saskaņā ar Regulas (ES) Nr. 575/2013 254. pantā noteikto pieeju hierarhiju. |
| 18. | **Vērtspapīrošana, t. sk. *SEC-ERBA* (ieskaitot iekšējā novērtējuma pieeju)**  *RWEA* un pašu kapitāla prasības, kas aprēķinātas saskaņā ar *SEC-ERBA* (ieskaitot iekšējā novērtējuma pieeju) regulatīvo pieeju, kuru izmanto saskaņā ar Regulas (ES) Nr. 575/2013 254. pantā noteikto pieeju hierarhiju. |
| 19. | **Vērtspapīrošana, t. sk. *SEC-SA* pieeja**  *RWEA* un pašu kapitāla prasības, kas aprēķinātas saskaņā ar *SEC-SA* regulatīvo pieeju, kuru izmanto saskaņā ar Regulas (ES) Nr. 575/2013 254. pantā noteikto pieeju hierarhiju. |
| EU 19.a | **Vērtspapīrošana, t. sk. 1250 % / atskaitījums**  *RWEA* un pašu kapitāla prasības vērtspapīrošanas riska darījumiem netirdzniecības portfelī ar riska pakāpi 1250 % vai atskaitījumu no pašu kapitāla saskaņā ar Regulas (ES) Nr. 575/2013 trešās daļas II sadaļas 5. nodaļu. |
| 20. | **Pozīcijas risks, ārvalstu valūtas risks un preču risks (tirgus risks)**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas IV sadaļu. |
| 21. | **Tirgus risks, t. sk. alternatīvā standartizētā pieeja (*A-SA*)**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas IV sadaļas 1.a nodaļu.  Šo rindu nepiemēro līdz dienai, kad sāk piemērot Regulas (ES) Nr. 575/2013 trešās daļas IV sadaļas 1.a un 1.b nodaļā izklāstītās alternatīvās pieejas, lai faktiski aprēķinātu minētās regulas 92. panta 4. punkta b) apakšpunkta i) punktā un c) apakšpunktā un 92. panta 5. punkta b) un c) apakšpunktā minētās pašu kapitāla prasības. |
| EU 21.a | **Tirgus risks, t. sk. vienkāršotā standartizētā pieeja (*S-SA*)**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 325.a pantu.  Šo rindu nepiemēro līdz dienai, kad sāk piemērot Regulas (ES) Nr. 575/2013 trešās daļas IV sadaļas 1.a un 1.b nodaļā izklāstītās alternatīvās pieejas, lai faktiski aprēķinātu minētās regulas 92. panta 4. punkta b) apakšpunkta i) punktā un c) apakšpunktā un 92. panta 5. punkta b) un c) apakšpunktā minētās pašu kapitāla prasības. |
| 22. | **Tirgus risks, t. sk. alternatīvā iekšējā modeļa pieeja (*A-IMA*)**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas IV sadaļas 1.b nodaļu.  Šo rindu nepiemēro līdz dienai, kad sāk piemērot Regulas (ES) Nr. 575/2013 trešās daļas IV sadaļas 1.a un 1.b nodaļā izklāstītās alternatīvās pieejas, lai faktiski aprēķinātu minētās regulas 92. panta 4. punkta b) apakšpunkta i) punktā un c) apakšpunktā un 92. panta 5. punkta b) un c) apakšpunktā minētās pašu kapitāla prasības. |
| EU 22.a | **Lieli riska darījumi**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 92. panta 4. punkta b) apakšpunkta ii) punktu. |
| 23. | **Pārklasificēšana starp tirdzniecības un netirdzniecības portfeļiem**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 104.a panta 3., 4. un 6. punktu. |
| 24. | **Operacionālais risks**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 trešās daļas III sadaļu. |
| EU 24.a | **Riska darījumi ar kriptoaktīviem**  *RWEA* un pašu kapitāla prasības, kas aprēķinātas saskaņā ar Regulas (ES) Nr. 575/2013 501.d panta 2. punktā minēto pārejas prudenciālo režīmu. |
| 25. | **Summa, kas nepārsniedz atskaitījumu sliekšņus (piemērojot 250 % riska pakāpi)**  Summa atbilst to posteņu summu kopsummai, kuriem piemēro 250 % riska pakāpi, kas minēta Regulas (ES) Nr. 575/2013 48. panta 4. punktā, pēc 250 % riska pakāpes piemērošanas. Minētās summas ietver:   * atliktā nodokļa aktīvus, kuru realizācija ir atkarīga no peļņas gūšanas nākotnē un kuri izriet no laika noviržu izraisītas pagaidu starpības, un kuri kopā atbilst 10 % vai ir mazāk par 10 % no iestādes pirmā līmeņa pamata kapitāla posteņiem, ko aprēķina saskaņā ar Regulas (ES) Nr. 575/2013 48. panta 1. punkta a) apakšpunktu, * būtiskus ieguldījumus finanšu sektora sabiedrībā, šīs iestādes tiešo, netiešo līdzdalību un sintētisko līdzdalību šo sabiedrību kopējā pirmā līmeņa pamata kapitāla instrumentos, kas kopā atbilst 10 % vai ir mazāk par 10 % no iestādes pirmā līmeņa pamata kapitāla posteņiem, kurus aprēķina saskaņā ar Regulas (ES) Nr. 575/2013 48. panta 1. punkta b) apakšpunktu.   Informāciju šajā rindā atklāj tikai informatīvos nolūkos, jo šeit iekļautā summa tiek iekļauta arī 1. rindā, kur iestādēm ir prasīts atklāt informāciju par kredītrisku. |
| 26. | **Piemērotā riska darījumu vērtības minimālā robežvērtība (*output floor*) (%)**  Riska darījumu vērtības minimālā robežvērtība, kas izteikta procentos un ko iestāde piemēro,  aprēķinot minimālās robežvērtības korekcijas vērtību 27. un 28. rindā – “x” pakāpe atbilstīgi Regulas (ES) Nr. 575/2013 92. panta 3. punktam un 465. panta 1. punktam.  Šī rinda neattiecas uz iestādēm, uz kurām attiecas Regulas (ES) Nr. 575/2013 92. panta 3. punkta otrajā daļā paredzētais atbrīvojums. |
| 27. | **Minimālās robežvērtības korekcija (pirms pārejas perioda maksimālās robežvērtības piemērošanas)**  Iestādēm, uz kurām attiecas riska darījumu vērtības minimālā robežvērtība saskaņā ar Regulas (ES) Nr. 575/2013 92. panta 3. punkta a) apakšpunktu, – *TREA* summas palielinājums, pamatojoties uz riska darījumu vērtības minimālo robežvērtību, ko norāda 26. rindā, nepiemērojot pārejas perioda maksimālo robežvērtību, kā noteikts Regulas (ES) Nr. 575/2013 465. panta 2. punktā.  Šī rinda neattiecas uz iestādēm, uz kurām attiecas Regulas (ES) Nr. 575/2013 92. panta 3. punkta otrajā daļā paredzētais atbrīvojums. |
| 28. | **Minimālās robežvērtības korekcija (pēc pārejas perioda maksimālās robežvērtības piemērošanas)**  Iestādēm, uz kurām attiecas riska darījumu vērtības minimālā robežvērtība saskaņā ar Regulas (ES) Nr. 575/2013 92. panta 3. punkta a) apakšpunktu, – *TREA* summas palielinājums, pamatojoties uz riska darījumu vērtības minimālo robežvērtību, ko norāda 26. rindā, pēc pārejas perioda maksimālās robežvērtības piemērošanas, kā noteikts Regulas (ES) Nr. 575/2013 465. panta 2. punktā.  Šī rinda neattiecas uz iestādēm, uz kurām attiecas Regulas (ES) Nr. 575/2013 92. panta 3. punkta otrajā daļā paredzētais atbrīvojums. |
| 29. | **Kopā**  Kopējā riska darījumu vērtība, kas aprēķināta saskaņā ar Regulas (ES) Nr. 575/2013 92. panta 3. punktu un 95., 96. un 98. pantu.  Šī rinda ir vienāda ar šādu rindu summu: 1., 6., 10., 15., 16., 20., EU 22.a, 23., 24., EU 24.a, 28. |

**Veidne EU KM1 – Galveno rādītāju veidne.** Fiksēts formāts.

1. Iestādes piemēro turpmāk šajā pielikumā sniegtos norādījumus, lai aizpildītu EBI IT risinājumu I pielikumā sniegto veidni EU KM1, piemērojot Regulas (ES) Nr. 575/2013 447. panta a)–g) punktu un Regulas (ES) Nr. 575/2013 438. panta b) punktu.

|  |  |
| --- | --- |
| **Atsauces uz tiesību aktiem un norādījumi** | |
| **Ailes numurs** | **Paskaidrojums** |
| a–e | Informācijas atklāšanas periodus T, T-1, T-2, T-3 un T-4 definē kā ceturkšņa periodus, un informāciju par tiem norāda atkarībā no Regulas (ES) Nr. 575/2013 433., 433.a, 433.b un 433.c pantā noteiktā biežuma.  Iestādes, kas šajā veidnē ietverto informāciju atklāj reizi ceturksnī, sniedz datus par periodiem T, T-1, T-2, T-3 un T-4, iestādes, kas informāciju šajā veidnē atklāj reizi pusgadā, sniedz datus par periodiem T, T-2 un T-4 un iestādes, kas informāciju šajā veidnē atklāj reizi gadā, sniedz datus par periodiem T un T-4.  Iestādes atklāj datumus, kas atbilst informācijas atklāšanas periodiem.  Datu atklāšana par iepriekšējiem periodiem nav vajadzīga, ja datus atklāj pirmo reizi. |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | **Pirmā līmeņa pamata kapitāls (*CET1*)**  *CET1* kapitāla summa ir summa, ko iestādes atklāj EBI IT risinājumu VII pielikumā (veidnes EU CC1 “Regulatīvām prasībām atbilstošā pašu kapitāla sastāvs” 29. rinda). |
| 2. | **Pirmā līmeņa kapitāls**  Pirmā līmeņa kapitāla summa ir summa, ko iestādes atklāj EBI IT risinājumu VII pielikumā (veidnes EU CC1 “Regulatīvām prasībām atbilstošā pašu kapitāla sastāvs” 45. rinda). |
| 3. | **Kopējais kapitāls**  Kopējā kapitāla summa ir summa, ko iestādes atklāj EBI IT risinājumu VII pielikumā (veidnes EU CC1 “Regulatīvām prasībām atbilstošā pašu kapitāla sastāvs” 59. rinda). |
| 4. | **Kopējā riska darījumu vērtība**  Kopējās riska darījumu vērtības (*TREA*) summa ir summa, ko iestādes atklāj EBI IT risinājumu VII pielikumā (veidnes EU CC1 “Regulatīvām prasībām atbilstošā pašu kapitāla sastāvs” 60. rinda). |
| 4.a | **Kopējā riska darījumu vērtība pirms zemākās robežvērtības piemērošanas**  Iestādēm, uz kurām attiecas riska darījumu vērtības minimālā robežvērtība saskaņā ar Regulas (ES) Nr. 575/2013 92. panta 3. punktu, – *TREA* summa pirms minimālās robežvērtības piemērošanas, kā noteikts Regulas (ES) Nr. 575/2013 92. panta 4. punktā.  No atklātās summas par *TREA* pirms minimālās robežvērtības piemērošanas būtu jāizslēdz visas *TREA* veiktās korekcijas pēc riska darījumu vērtības minimālās robežvērtības piemērošanas. |
| 5. | **Pirmā līmeņa pamata kapitāla rādītājs (%)**  *CET1* kapitāla rādītājs ir vērtība, ko iestādes atklāj EBI IT risinājumu VII pielikumā (veidnes EU CC1 “Regulatīvām prasībām atbilstošā pašu kapitāla sastāvs” 61. rinda). |
| 5.a | Neattiecas |
| 5.b | **Pirmā līmeņa pamata kapitāla rādītājs, ņemot vērā *TREA* pirms minimālās robežvērtības piemērošanas (%)**  *CET1* kapitāla rādītājs, kā noteikts Regulas (ES) Nr. 575/2013 92. panta 2. punkta a) apakšpunktā, izteikts kā procentuālā daļa no kopējās riska darījumu vērtības, kas aprēķināta, izslēdzot riska darījumu vērtības minimālās robežvērtības ietekmi saskaņā ar Regulas (ES) Nr. 575/2013 92. panta 4. punktu. |
| 6. | **Pirmā līmeņa kapitāla rādītājs (%)**  Pirmā līmeņa kapitāla rādītājs ir vērtība, ko iestādes atklāj EBI IT risinājumu VII pielikumā (veidnes EU CC1 “Regulatīvām prasībām atbilstošā pašu kapitāla sastāvs” 62. rinda). |
| 6.a | Neattiecas |
| 6.b | **Pirmā līmeņa kapitāla rādītājs, ņemot vērā *TREA* pirms minimālās robežvērtības piemērošanas (%)**  Pirmā līmeņa kapitāla rādītājs, kā noteikts Regulas (ES) Nr. 575/2013 92. panta 2. punkta b) apakšpunktā, izteikts kā procentuālā daļa no kopējās riska darījumu vērtības, kas aprēķināta, izslēdzot riska darījumu vērtības minimālās robežvērtības ietekmi saskaņā ar Regulas (ES) Nr. 575/2013 92. panta 4. punktu. |
| 7. | **Kopējais kapitāla rādītājs (%)**  Kopējais kapitāla rādītājs ir vērtība, ko iestādes atklāj EBI IT risinājumu VII pielikumā (veidnes EU CC1 “Regulatīvām prasībām atbilstošā pašu kapitāla sastāvs” 63. rinda). |
| 7.a | Neattiecas |
| 7.b | **Kopējais kapitāla rādītājs, ņemot vērā *TREA* pirms minimālās robežvērtības piemērošanas (%)**  Kopējais kapitāla rādītājs, kā definēts Regulas (ES) Nr. 575/2013 92. panta 2. punkta c) apakšpunktā, izteikts kā procentuālā daļa no kopējās riska darījumu vērtības, ko aprēķina, izslēdzot riska darījumu minimālās robežvērtības ietekmi saskaņā ar Regulas (ES) Nr. 575/2013 92. panta 4. punktu. |
| EU 7.d | **Pašu kapitāla papildu prasības risku novēršanai (izņemot pārmērīgas sviras risku) (%)**  Pašu kapitāla papildu prasības risku novēršanai (izņemot pārmērīgas sviras risku), ko kompetentā iestāde piemērojusi saskaņā ar Direktīvas 2013/36/ES 104. panta 1. punkta a) apakšpunktu, izteiktas procentos no kopējās riska darījumu vērtības. |
| EU 7.e | **t. sk.: kuras jāizpilda ar *CET1* kapitālu (procentpunkti)**  Tā daļa no pašu kapitāla papildu prasībām risku novēršanai (izņemot pārmērīgas sviras risku), ko kompetentā iestāde piemērojusi saskaņā ar Direktīvas 2013/36/ES 104. panta 1. punkta a) apakšpunktu, kura jāizpilda ar pirmā līmeņa pamata kapitālu saskaņā ar 104.a panta 4. punkta pirmo un trešo daļu. |
| EU 7.f | **t. sk.: ko veido pirmā līmeņa kapitāls (procentpunkti)**  Tā daļa no pašu kapitāla papildu prasībām risku novēršanai (izņemot pārmērīgas sviras risku), ko kompetentā iestāde piemērojusi saskaņā ar Direktīvas 2013/36/ES 104. panta 1. punkta a) apakšpunktu, kura jāizpilda ar pirmā līmeņa kapitālu saskaņā ar 104.a panta 4. punkta pirmo un trešo daļu. |
| EU 7.g | **Kopējās *SREP* pašu kapitāla prasības (*TSCR* rādītājs) (%)**  To summu vērtība, kas noteiktas saskaņā ar i) un ii) punktu šādi:   1. kopējais kapitāla rādītājs (8 %), kā noteikts Regulas (ES) Nr. 575/2013 92. panta 1. punkta c) apakšpunktā; 2. pašu kapitāla papildu prasības risku novēršanai (izņemot pārmērīgas sviras risku) (2. pīlāra prasības – *P2R*), ko kompetentā iestāde piemērojusi saskaņā ar Direktīvas 2013/36/ES 104. panta 1. punkta a) apakšpunktu un noteikusi saskaņā ar kritērijiem, kuri norādīti EBI Pamatnostādnēs EBA/GL/2018/03*[[2]](#footnote-3)* (“EBI *SREP* pamatnostādnes”), izteikta procentos no kopējām *RWEA*.   Šis postenis atspoguļo kopējās *SREP* kapitāla prasības (*TSCR*) rādītāju, ko iestādei paziņojusi kompetentā iestāde. *TSCR* ir definēta EBI *SREP* pamatnostādņu 7.4. un 7.5. iedaļā.  Ja iestādei ir saistoša riska darījumu vērtības minimālā robežvērtība, uzrādītie dati atspoguļo *TSCR*, kas vajadzīga, lai izpildītu prasības pārskata datumā, ņemot vērā Direktīvas 2013/36/ES 104.a panta 6. punkta noteikumus.  Ja kompetentā iestāde nav paziņojusi pašu kapitāla papildu prasības, kas noteiktas risku novēršanai (izņemot pārmērīgas sviras risku), atklāj tikai informāciju par i) punktu. |
| 8. | **Kapitāla saglabāšanas rezerves (%)**  Pašu kapitāla summa, kas iestādēm jāuztur saskaņā ar Direktīvas 2013/36/ES 128. panta 1. punktu un 129. pantu, izteikta procentos no kopējām *RWEA*. |
| EU 8.a | **Saglabāšanas rezerves saistībā ar dalībvalsts līmenī konstatēto makroprudenciālo vai sistēmisko risku (%)**  Saglabāšanas rezervju summa saistībā ar dalībvalsts līmenī konstatēto makroprudenciālo vai sistēmisko risku, kuru var pieprasīt saskaņā ar Regulas (ES) Nr. 575/2013 458. pantu papildus kapitāla saglabāšanas rezervēm, izteikta procentos no kopējām *RWEA*. |
| 9. | **Iestādes specifiskās pretcikliskās kapitāla rezerves (%)**  Pašu kapitāla summa, kas iestādēm jāuztur saskaņā ar Direktīvas 2013/36/ES 128. panta 2. punktu, 130. pantu un 135.– 140. pantu, izteikta procentos no kopējām *RWEA*.  Procenti atspoguļo pašu kapitāla summu, kas vajadzīga, lai informācijas atklāšanas datumā izpildītu attiecīgās kapitāla rezervju prasības. |
| EU 9.a | **Sistēmiskā riska rezerves (%)**  Pašu kapitāla summa, kas iestādēm jāuztur saskaņā ar Direktīvas 2013/36/ES 128. panta 5. punktu un 133. un 134. pantu, izteikta procentos no kopējām *RWEA*.  Procenti atspoguļo pašu kapitāla summu, kas vajadzīga, lai informācijas atklāšanas datumā izpildītu attiecīgās kapitāla rezervju prasības. |
| 10. | **Globālas sistēmiski nozīmīgas iestādes rezerves (%)**  Pašu kapitāla summa, kas iestādēm jāuztur saskaņā ar Direktīvas 2013/36/ES 128. panta 3. punktu un 131. pantu, izteikta procentos no kopējām *RWEA*.  Procenti atspoguļo pašu kapitāla summu, kas vajadzīga, lai informācijas atklāšanas datumā izpildītu attiecīgās kapitāla rezervju prasības. |
| EU 10.a | **Citas sistēmiski nozīmīgas iestādes rezerves (%)**  Pašu kapitāla summa, kas iestādēm jāuztur saskaņā ar Direktīvas 2013/36/ES 128. panta 4. punktu un 131. pantu, izteikta procentos no kopējām *RWEA*.  Procenti atspoguļo pašu kapitāla summu, kas vajadzīga, lai informācijas atklāšanas datumā izpildītu attiecīgās kapitāla rezervju prasības. |
| 11. | **Apvienoto rezervju prasība (%)**  Saskaņā ar Direktīvas 2013/36/ES 128. panta 6. punktu, izteikta procentos no kopējām *RWEA*. |
| EU 11.a | **Vispārējās kapitāla prasības (*OCR*) (%)**  Šāda i) un ii) summa:   1. *TSCR* rādītājs, kas minēts EU 7.d rindā; 2. tādā mērā, kādā juridiski piemērojams – apvienoto rezervju prasības rādītājs, kas minēts Direktīvas 2013/36/ES 128. panta 6. punktā.   Šis postenis atspoguļo vispārējo kapitāla prasību (*OCR*) rādītāju, kas noteikts EBI *SREP* pamatnostādņu 1.2. iedaļā.  Ja rezervju prasība nav piemērojama, uzrāda tikai i) punktu. |
| 12. | ***CET1* kapitāls, kas pieejams pēc kopējo *SREP* pašu kapitāla prasību izpildes (%)** |
| 13. | **Kopējās riska darījumu vērtības mērs**  Kopējās riska darījumu vērtības mērs, ko iestādes atklājušas šīs EBI IT risinājumu XI pielikumā (24. rinda veidnē EU LR2-LRCom: “Kopīga informācija, kas jāatklāj par sviras rādītāju”). |
| 14. | **Sviras rādītājs (%)**  Sviras rādītājs saskaņā ar vērtību, ko iestādes atklājušas EBI IT risinājumu XI pielikumā (25. rinda veidnē EU LR2-LRCom: “Kopīga informācija, kas jāatklāj par sviras rādītāju”). |
| EU 14.a | **Pašu kapitāla papildu prasības pārmērīgas sviras riska novēršanai (%)**  Pašu kapitāla papildu prasības pārmērīgas sviras riska novēršanai, ko piemērojusi kompetentā iestāde saskaņā ar Direktīvas 2013/36/ES 104. panta 1. punkta a) apakšpunktu, izteiktas procentos no kopējās riska darījumu vērtības mēra.  Pašu kapitāla papildu prasības saskaņā ar vērtību, ko iestādes atklājušas EBI IT risinājumu XI pielikumā (EU-26.a rinda veidnē EU LR2-LRCom: “Kopīga informācija, kas jāatklāj par sviras rādītāju”). |
| EU 14.b | **t. sk.: kuras jāizpilda ar *CET1* kapitālu (procentpunkti)**  Tā daļa no pašu kapitāla papildu prasībām pārmērīgas sviras riska novēršanai, ko piemērojusi kompetentā iestāde saskaņā ar Direktīvas 2013/36/ES 104. panta 1. punkta a) apakšpunktu, kura jāizpilda ar *CET1* kapitālu saskaņā ar 104.a panta 4. punkta trešo daļu.  Pašu kapitāla papildu prasības saskaņā ar vērtību, ko iestādes atklājušas EBI IT risinājumu XI pielikumā (veidnes EU LR2-LRCom: “Kopīga informācija, kas jāatklāj par sviras rādītāju”). |
| EU 14.c | **Kopējās *SREP* sviras rādītāja prasības (%)**  Šāda i) un ii) summa:  i) minimālā sviras rādītāja prasība, kas noteikta Regulas (ES) Nr. 575/2013 92. panta 1. punkta d) apakšpunktā, vai koriģētā sviras rādītāja prasība, kas aprēķināta saskaņā ar Regulas (ES) Nr. 575/2013 429.a panta 7. punktu;  ii) pašu kapitāla papildu prasības pārmērīgas sviras riska novēršanai (2. pīlāra prasības – *P2R*), ko piemērojusi kompetentā iestāde saskaņā ar Direktīvas 2013/36/ES 104. panta 1. punkta a) apakšpunktu, izteiktas procentos no kopējās riska darījumu vērtības mēra.  Šis postenis atspoguļo kopējās *SREP* sviras rādītāja prasības (*TSLRR*), ko iestādei paziņojusi kompetentā iestāde.  Ja kompetentā iestāde nav piemērojusi pašu kapitāla papildu prasības pārmērīgas sviras riska novēršanai, uzrāda tikai i) punktu. |
| EU 14.d | Sviras rādītāja rezervju prasība (%)  Regulas (ES) Nr. 575/2013 92. panta 1.a punkts.  Piemērojamā sviras rādītāja rezerve saskaņā ar vērtību, ko iestādes atklājušas EBI IT risinājumu XI pielikumā (27. rinda veidnē EU LR2-LRCom: “Kopīga informācija, kas jāatklāj par sviras rādītāju”). |
| EU 14.e | **Vispārējā sviras rādītāja prasība (%)**  EU 14.c un EU 14.d rindā norādīto vērtību summa. |
| 15. | **Kopējie augstas kvalitātes likvīdie aktīvi (*HQLA*) (svērtā vērtība – vidējais rādītājs)**  Iestādes atklāj likvīdo aktīvu vērtību kā svērto vērtību saskaņā ar Komisijas Deleģētās regulas (ES) 2015/61[[3]](#footnote-4) 9. pantu pirms Deleģētās regulas (ES) 2015/61 17. panta 2. punktā noteiktā korekcijas mehānisma piemērošanas. |
| EU 16.a | **Izejošās naudas plūsmas – kopējā svērtā vērtība**  Iestādes atklāj savu izejošo naudas plūsmu svērtās vērtības summu, kas atklāta XIII pielikumā (veidnes EU LIQ1 “Kvantitatīvā informācija par *LCR*” 16. rinda). |
| EU 16.b | **Ienākošās naudas plūsmas – kopējā svērtā vērtība**  Iestādes atklāj savu ienākošo naudas plūsmu svērtās vērtības summu, kas atklāta XIII pielikumā (veidnes EU LIQ1 “Kvantitatīvā informācija par *LCR*” 20. rinda). |
| 16. | **Kopējās neto izejošās naudas plūsmas (koriģētā vērtība)**  Iestādes atklāj kā koriģēto vērtību neto likviditātes izejošo plūsmu, kas vienāda ar kopējo izejošo plūsmu, atskaitot samazinājumu par pilnībā atbrīvotajām ienākošajām plūsmām, atskaitot samazinājumu par ienākošajām plūsmām, kam piemēro 90 % maksimālo robežvērtību, un atskaitot samazinājumu par ienākošajām plūsmām, kam piemēro 75 % maksimālo robežvērtību. |
| 17. | **Likviditātes seguma rādītājs (%)**  Iestādes atklāj kā koriģēto vērtību Deleģētās regulas (ES) 2015/61 4. panta 1. punktā definētā posteņa “Likviditātes seguma rādītājs” procentuālo daļu.  Likviditātes seguma rādītājs ir vienāds ar kredītiestādes likviditātes rezervju attiecību pret tās neto likviditātes izejošajām plūsmām 30 kalendāro dienu ilgā spriedzes periodā, un to izsaka procentos. |
| 18. | **Kopējais pieejamais stabilais finansējums**  Iestādes atklāj pieejamā stabilā finansējuma summu, kas aprēķināta saskaņā ar Regulas (ES) Nr. 575/2013 sestās daļas IV sadaļas 3. nodaļu un kas atklāta EBI IT risinājumu XIII pielikumā (veidnes EU LIQ2 “Neto stabila finansējuma rādītājs” 14. rinda). |
| 19. | **Kopējais nepieciešamais stabilais finansējums**  Iestādes atklāj nepieciešamā stabilā finansējuma summu, kas aprēķināta saskaņā ar Regulas (ES) Nr. 575/2013 sestās daļas IV sadaļas 4. nodaļu un kas atklāta EBI IT risinājumu XIII pielikumā (veidnes EU LIQ2 “Neto stabila finansējuma rādītājs” 33. rinda). |
| 20. | ***NSFR* rādītājs (%)**  *NSFR* rādītājs aprēķināts saskaņā ar Regulas (ES) Nr. 575/2013 428.b pantu. |

**Veidne EU INS1 – Apdrošināšanas līdzdalības.** Fiksēts formāts.

1. Iestādes piemēro šajā pielikumā sniegtos norādījumus, lai aizpildītu I pielikumā sniegto veidni EU INS1, saskaņā ar Regulas (ES) Nr. 575/2013 438. panta f) punktu.

|  |  |
| --- | --- |
| **Atsauces uz tiesību aktiem un norādījumi** | |
| **Ailes numurs** | **Paskaidrojums** |
| a | **Riska darījumu vērtība**  Riska darījumu vērtība pašu kapitāla instrumentiem, ko tur apdrošināšanas uzņēmums, pārapdrošināšanas uzņēmums vai apdrošināšanas pārvaldītājsabiedrība un ko iestādes neatskaita no sava pašu kapitāla saskaņā ar Regulas (ES) Nr. 575/2013 49. pantu, aprēķinot savas kapitāla prasības individuālā, subkonsolidētā un konsolidētā līmenī. |
| b | **Riska darījumu vērtība**  Riska darījumu vērtība pašu kapitāla instrumentiem, ko tur apdrošināšanas uzņēmums, pārapdrošināšanas uzņēmums vai apdrošināšanas pārvaldītājsabiedrība un ko iestādes neatskaita no sava pašu kapitāla saskaņā ar Regulas (ES) Nr. 575/2013 49. pantu, aprēķinot savas kapitāla prasības individuālā, subkonsolidētā un konsolidētā līmenī. |

**Veidne EU INS2 – Finanšu konglomerāti – informācija par pašu kapitālu un kapitāla pietiekamības rādītāju.** Fiksēts formāts.

1. Iestādes piemēro turpmāk šajā pielikumā sniegtos norādījumus, lai aizpildītu EBI IT risinājumu I pielikumā sniegto veidni EU INS2, piemērojot Regulas (ES) 575/2013 438. panta g) punktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | **Finanšu konglomerāta pašu kapitāla papildu prasības (summa)**  Finanšu konglomerāta pašu kapitāla papildu prasību summa, kas aprēķināta saskaņā ar Eiropas Parlamenta un Padomes Direktīvas (EK) 2002/87[[4]](#footnote-5) 6. pantu un minētās direktīvas I pielikumu, ja piemēro I pielikumā noteikto 1. vai 2. metodi. |
| 2. | **Finanšu konglomerāta kapitāla pietiekamības rādītājs (%)**  Finanšu konglomerāta kapitāla pietiekamības rādītājs, kas aprēķināts saskaņā ar Direktīvas (EK) 2002/87 6. pantu un minētās direktīvas I pielikumu, ja piemēro I pielikumā noteikto 1. vai 2. metodi. |

**Tabula EU OVC – *ICAAP* informācija.** Elastīgs formāts.

1. Iestādes piemēro šajā pielikumā sniegtos norādījumus, lai aizpildītu I pielikumā sniegto veidni EU OVC, piemērojot Regulas (ES) 575/2013 438. panta a) un c) apakšpunktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| a) | **Iekšējā kapitāla pietiekamības novērtēšanas pieeja**  Iestādes sniedz kopsavilkumu par pieeju, ko tās izmanto, novērtējot sava iekšējā kapitāla pietiekamību pašreizējās un plānotās darbības nodrošināšanai. |
| b) | **Pēc attiecīgās kompetentās iestādes pieprasījuma – iestādes iekšējā kapitāla pietiekamības novērtēšanas procesa rezultāts**  Šo informāciju iestādes atklāj tikai tad, ja to pieprasa attiecīgā kompetentā iestāde. |

**Veidne EU CMS1 – Modelētās un standartizētās riska darījumu riska svērtās vērtības salīdzinājums riska līmenī.** Fiksēts formāts.

1. Iestādes piemēro turpmāk šajā pielikumā sniegtos norādījumus, lai aizpildītu I pielikumā ietverto veidni EU CMS1, piemērojot Regulas (ES) Nr. 575/2013 438. panta d) un da) punktu.
2. Šo veidni iesniedz tikai tās iestādes, kuras izmanto kādu iekšējo modeli, ko kompetentā iestāde apstiprinājusi riska darījumu riska svērtās vērtības aprēķināšanai, un uz kurām neattiecas Regulas (ES) Nr. 575/2013 92. panta 3. punkta otrajā daļā paredzētais atbrīvojums.
3. Attiecīgā gadījumā iestādes veidnei pievienotajā izklāsta daļā paskaidro, kā pašu kapitāla un riska darījumu svērto vērtību aprēķināšanu ietekmē kapitāla minimuma piemērošana un posteņu neatskaitīšana no pašu kapitāla.
4. Turklāt, ja *IRB* riska darījumi saskaņā ar turpmāk sniegtajām norādēm par rindām ir izslēgti no to *IRB* riska darījumu kategorijām un atklāti kādā no veidnē uzskaitītajām standartizētās pieejas riska darījumu kategorijām, iestādes pievienotajā aprakstā norāda savas sākotnējās *IRB* riska darījumu kategorijas.

|  |  |
| --- | --- |
| **Atsauces uz tiesību aktiem un norādījumi** | |
| **Ailes numurs** | **Paskaidrojums** |
| a | ***RWEA* modelētām pieejām, kuras iestādēm ir atļāvušas izmantot uzraudzības iestādes**  *RWEA* daļa, kas aprēķināta ar kompetentās iestādes apstiprinātiem iekšējiem modeļiem. |
| b | ***RWEA* portfeļiem, kuriem izmanto standartizētas pieejas**  *RWEA* daļa, kas aprēķināta saskaņā ar standartizētām pieejām. |
| c | **Kopējās faktiskās *RWEA***  a un b ailes summa; t. i., *RWEA*, par kurām iestādes sniedz informāciju piemērojamo pieeju ietvaros. Kopējās faktiskās *RWEA*, kas atklātas 8. rindā, atspoguļo summu pirms riska darījumu vērtības minimālās robežvērtības korekcijas. |
| d | ***RWEA*, kas aprēķinātas, izmantojot pilnībā standartizētu pieeju**  *RWEA*, kas paredzētas pilnībā standartizēto riska svērto aktīvu (*S-TREA*) salīdzināšanai ar modelēto *RWEA*, ko bankām atļāvusi izmantot uzraudzības iestāde saskaņā ar Bāzeles regulējumu un kā noteikts Regulas (ES) Nr. 575/2013 438. panta da) punktā.  Iestādes atklāj *RWEA*, kas aprēķināta saskaņā ar Regulas (ES) Nr. 575/2013 92. panta 5. un 6. punktu, nepiemērojot Regulas (ES) Nr. 575/2013 465. panta pārejas noteikumus.  Kopējā summa, kas uzrādīta 8. rindā, būs bāze riska darījumu vērtības minimālās robežvērtības aprēķināšanai, beidzoties pārejas periodam attiecībā uz riska darījumu vērtības minimālo robežvērtību. |
| EU d | ***RWEA*, kas ir riska darījumu vērtības minimālās robežvērtības aprēķina bāze**  *RWEA*, kas būs bāze riska darījumu vērtības minimālās robežvērtības aprēķināšanai, kā noteikts Regulas (ES) Nr. 575/2013 438. panta d) punktā. Iestādes atklāj *RWEA*, kas aprēķināta saskaņā ar Regulas (ES) Nr. 575/2013 92. panta 5. un 6. punktu, pēc Regulas (ES) Nr. 575/2013 465. panta pārejas noteikumu piemērošanas.  8. rindā uzrādīto *RWEA* kopējā summa ir riska darījumu vērtības minimālās robežvērtības aprēķina bāze. |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | **Kredītrisks (izņemot darījuma partnera kredītrisku)**  *RWEA*, kas aprēķinātas saskaņā ar Regulas (ES) Nr. 575/2013 trešās daļas II sadaļas 1.–4. nodaļu. |
| 2. | **Darījuma partnera kredītrisks**  *RWEA*, kas aprēķinātas saskaņā ar Regulas (ES) Nr. 575/2013 trešās daļas II sadaļas 6. nodaļu. |
| 3. | **Kredīta vērtības korekcija**  *RWEA*, kas aprēķinātas saskaņā ar Regulas (ES) Nr. 575/2013 trešās daļas VI sadaļu. |
| 4. | **Vērtspapīrošanas riska darījumi bankas portfelī**  *RWEA*, kas aprēķinātas saskaņā ar Regulas (ES) Nr. 575/2013 trešās daļas II sadaļas 5. nodaļu. |
| 5. | **Tirgus risks**  *RWEA*, kas aprēķinātas saskaņā ar Regulas (ES) Nr. 575/2013 trešās daļas IV sadaļu. |
| 6. | **Operacionālais risks**  *RWEA*, kas aprēķinātas saskaņā ar Regulas (ES) Nr. 575/2013 trešās daļas III sadaļu. |
| 7. | **Citas riska darījumu vērtības**  *RWEA*, kas nav iekļautas 1.–6. rindā (piemēram, *RWEA*, kas izriet no norēķinu riska (veidnes OV1 15. rinda), un summas, kuras ir mazākas par atskaitījumu sliekšņiem (veidnes OV1 25. rinda). |
| 8. | **Kopā**  Veidnes 1.–7. rindas summa. |

**Veidne EU CMS2 – Modelētās un standartizētās riska darījumu riska svērtās vērtības salīdzinājums kredītriskam aktīvu kategorijas līmenī.** Fiksēts formāts.

1. Iestādes piemēro turpmāk šajā pielikumā sniegtos norādījumus, lai aizpildītu I pielikumā ietverto veidni EU CMS2, piemērojot Regulas (ES) Nr. 575/2013 438. panta d) un da) punktu.
2. Šo veidni iesniedz tikai tās iestādes, kuras aprēķina kredītriska *RWEA*, izmantojot uz iekšējiem reitingiem balstītas (*IRB*) pieejas saskaņā ar Regulas (ES) Nr. 575/2013 trešās daļas II sadaļas 3. nodaļu, un uz kurām neattiecas Regulas (ES) Nr. 575/2013 92. panta 3. punkta otrajā daļā paredzētais atbrīvojums.
3. Attiecīgā gadījumā iestādes veidnei pievienotajā izklāsta daļā paskaidro, kā pašu kapitāla un riska darījumu svērto vērtību aprēķināšanu ietekmē kapitāla minimuma piemērošana un posteņu neatskaitīšana no pašu kapitāla.

|  |  |
| --- | --- |
| **Atsauces uz tiesību aktiem un norādījumi** | |
| **Ailes numurs** | **Paskaidrojums** |
| a | ***RWEA* modelētām pieejām, kuras iestādēm ir atļāvušas izmantot uzraudzības iestādes**  *RWEA* daļa, kas aprēķināta, izmantojot uz iekšējiem reitingiem balstītas (*IRB*) pieejas, kuras apstiprinājusi kompetentā iestāde. |
| b | **Veidnes a ailes *RWEA*, ja tās pārrēķinātas, izmantojot standartizēto pieeju**  Veidnes a) ailē norādītās *RWEA*, kas aprēķinātas saskaņā ar kompetentās iestādes apstiprinātajām *IRB* pieejām un kas pārrēķinātas, izmantojot standartizēto pieeju. Citiem vārdiem – a) ailei atbilstošās *RWEA* saskaņā ar standartizēto pieeju. |
| c | **Kopējās faktiskās *RWEA***  *RWEA*, kuras iestādes uzrāda kā faktiskās prasības. Summa, ko veido *RWEA* saskaņā ar *IRB* pieejām, kuras iestādēm atļāvusi izmantot uzraudzības iestāde, un *RWEA* saskaņā ar standartizētām pieejām. |
| d | ***RWEA*, kas aprēķinātas, izmantojot pilnībā standartizētu pieeju**  *RWEA*, kas paredzētas pilnībā standartizētu riska svērto aktīvu kredītriska (*S-RWEA*) salīdzināšanai aktīvu kategorijas līmenī ar atbilstošo modelēto *RWEA*, kuru bankām atļāvusi izmantot uzraudzības iestāde kredītriska novērtēšanai saskaņā ar Bāzeles regulējumu un kā noteikts Regulas (ES) Nr. 575/2013 438. panta da) punktā.  Iestādes atklāj *RWEA*, kas aprēķināta saskaņā ar Regulas (ES) Nr. 575/2013 92. panta 5. un 6. punktu, nepiemērojot Regulas (ES) Nr. 575/2013 465. panta pārejas noteikumus. |
| EU d | ***RWEA*, kas ir riska darījumu vērtības minimālās robežvērtības aprēķina bāze**  *RWEA*, kas būs bāze riska darījumu vērtības minimālās robežvērtības aprēķināšanai, kā noteikts Regulas (ES) Nr. 575/2013 438. panta d) punktā. Iestādes atklāj *RWEA*, kas aprēķināta saskaņā ar Regulas (ES) Nr. 575/2013 92. panta 5. un 6. punktu, piemērojot Regulas (ES) Nr. 575/2013 465. panta pārejas noteikumus. |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1., EU1.a, EU1.b, EU1.c, EU1.d, 2., 3., 5., 5.1., 5.2., EU 5.a, EU 5.b, EU 5.c, 6., 6.1., EU6.1.a, EU6.1.b, EU 7.a, EU 7.b, EU 7.c, EU 7.d, EU 7.e, EU 7.f, 8. | Iestādes iekļauj riska darījumu riska svērtās vērtības sadalījumu pa riska darījumu kategorijām un apakškategorijām, kā noteikts saskaņā ar Regulas (ES) Nr. 575/2013 147. pantu.  Ja *IRB* riska darījumi būtu iedalīti citā riska darījumu kategorijā saskaņā ar standartizēto pieeju (*SA*), *IRB* riska darījumus izslēdz no to *IRB* riska darījumu kategorijām un atklāj vienā no šādām standartizētās pieejas riska darījumu kategorijām, kā noteikts saskaņā ar Regulas (ES) Nr. 575/2013 112. pantu:   * riska darījumi ar daudzpusējām attīstības bankām saskaņā ar *SA*; * riska darījumi ar starptautiskām organizācijām saskaņā ar *SA*; * riska darījumi, kas nodrošināti ar nekustamo īpašumu, un *ADC* riska darījumi saskaņā ar *SA*; * riska darījumi, kuros netiek pildītas saistības, saskaņā ar *SA*; * pakārtotā parāda riska darījumi saskaņā ar *SA*; * riska darījumi ar segtām obligācijām saskaņā ar *SA* kā prasījumi pret iestādēm un komercsabiedrībām ar īstermiņa kredītnovērtējumu saskaņā ar *SA*;   Attiecībā uz riska darījumu kategoriju “Komercsabiedrības” iestādes atklāj arī starpsummas par *F-IRB* riska darījumiem un *A-IRB* riska darījumiem šīs veidnes 5.1. un 5.2. rindā.  EU nepiemēro 4. un 7. rindu.  8. rindā “Citi” iestādes atklāj riska darījumus, kas iedalīti *IRB* riska darījumu kategorijā “Citi aktīvi, kas nav kredītsaistības”, un *IRB* riska darījumus, kas būtu iedalīti *SA* riska darījumu kategorijā “Citi posteņi”. |
| 9. | **Kopā**  1., EU1.a, EU1.b, EU1.c, EU1.d, 2., 3., 5., 6., EU7.a, EU 7.b, EU7.c, EU7.d, EU7.f un 8. rindas summa. |

1. Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm, un ar ko groza Regulu (ES) Nr. 648/2012, kas grozīta ar Regulu (ES) 2024/1623 ([OV L 176, 27.6.2013., 1. lpp.](https://eur-lex.europa.eu/legal-content/LV/AUTO/?uri=OJ:L:2013:176:TOC); [Regula – ES – 2024/1623 – LV – EUR-Lex (europa.eu)](https://eur-lex.europa.eu/legal-content/LV/TXT/?uri=OJ:L_202401623)). [↑](#footnote-ref-2)
2. Eiropas Banku iestādes pārskatītās Pamatnostādnes EBA/GL/2018/03 (2018. gada 19. jūlijs) par kopējām procedūrām un metodoloģiju, ko izmanto uzraudzības pārskatīšanas un novērtēšanas procesā (*SREP*) un uzraudzības stresa testos. [↑](#footnote-ref-3)
3. Komisijas Deleģētā regula (ES) 2015/61 (2014. gada 10. oktobris), ar ko papildina Eiropas Parlamenta un Padomes Regulu (ES) Nr. 575/2013 attiecībā uz likviditātes seguma prasību kredītiestādēm (OV L 11, 17.1.2015., 1. lpp.). [↑](#footnote-ref-4)
4. Eiropas Parlamenta un Padomes Direktīva 2002/87/EK (2002. gada 16. decembris) par papildu uzraudzību kredītiestādēm, apdrošināšanas uzņēmumiem un ieguldījumu sabiedrībām finanšu konglomerātos un par grozījumiem Padomes Direktīvās 73/239/EEK, 79/267/EEK, 92/49/EEK, 92/96/EEK, 93/6/EEK un 93/22/EEK, kā arī Eiropas Parlamenta un Padomes Direktīvās 98/78/EK un 2000/12/EK (OV L 35, 11.2.2003., 1. lpp.). [↑](#footnote-ref-5)