XII PIELIKUMS – Norādījumi informācijas atklāšanai par sviras rādītāju

Veidne EU LR1 – LRSum: Kopsavilkums par grāmatvedības aktīvu un sviras rādītāja riska darījumu saskaņošanu. Fiksēta formāta veidne.

1. Iestādes piemēro šajā iedaļā sniegtos norādījumus, lai aizpildītu veidni EU LR1 – LRSum, piemērojot Regulas (ES) Nr. 575/2013[[1]](#footnote-2) (“*CRR*”) 451. panta 1. punkta b) apakšpunktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | Kopējie aktīvi, kā publicēts finanšu pārskatos  Iestādes atklāj kopējos aktīvus, kā publicēts to finanšu pārskatos, saskaņā ar piemērojamo grāmatvedības regulējumu, kā definēts Regulas (ES) Nr. 575/2013 4. panta 1. punkta 77. apakšpunktā. |
| 2. | Korekcijas sabiedrībām, kuras ir konsolidētas grāmatvedības nolūkos, bet uz kurām neattiecas prudenciālā konsolidācija  Iestādes atklāj vērtības atšķirības starp kopējās riska darījumu vērtības mēru, kas atklāts veidnes EU LR1-LRSum 13. rindā, un kopējiem grāmatvedības aktīviem, kas atklāti veidnes EU LR1-LRSum 1. rindā, kuras izriet no atšķirībām starp grāmatvedības konsolidācijas tvērumu un prudenciālās konsolidācijas tvērumu.  Ja šī korekcija palielina riska darījumu vērtību, iestādes to atklāj kā pozitīvu summu. Ja šī korekcija samazina riska darījumu vērtību, iestādes norāda vērtību šajā rindā iekavās (negatīva summa). |
| 3. | (Korekcijas vērtspapīrotiem riska darījumiem, kas atbilst operacionālajām prasībām attiecībā uz riska pārvedamības atzīšanu)  Regulas (ES) Nr. 575/2013 429.a panta 1. punkta m) apakšpunkts.  Iestādes atklāj summu vērtspapīrotajiem riska darījumiem no tradicionālās vērtspapīrošanas, kas atbilst Regulas (ES) Nr. 575/2013 244. panta 2. punktā minētajiem nosacījumiem par būtiska riska pārvešanu.  Tā kā šī korekcija samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| 4. | (Korekcija riska darījumu ar centrālajām bankām pagaidu izslēgšanai (ja piemērojams))  **Regulas (ES) Nr. 575/2013** 429.a panta 1. punkta n) apakšpunkts.  Ja piemērojams, iestādes atklāj to monētu un banknošu apjomu, kas ir likumīga valūta centrālās bankas jurisdikcijā, un aktīvus, kas ir prasījumi pret centrālo banku, tajā skaitā centrālajā bankā turētas rezerves. Šiem riska darījumiem var piemērot pagaidu izslēgšanu, ievērojot Regulas (ES) Nr. 575/2013 429.a panta 5. un 6. punktā minētos nosacījumus.  Tā kā šī korekcija samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| 5. | (Korekcija fiduciārajiem aktīviem, kas atzīti bilancē saskaņā ar piemērojamo grāmatvedības regulējumu, bet izslēgti no kopējās riska darījumu vērtības mēra saskaņā ar *CRR* 429.a panta 1. punkta i) apakšpunktu)  Iestādes atklāj neatzīto fiduciāro posteņu summu saskaņā ar Regulas (ES) Nr. 575/2013 429.a panta 1. punkta i) apakšpunktu.  Tā kā šī korekcija samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| 6. | Korekcija to finanšu aktīvu regulārajiem pirkšanas un pārdošanas darījumiem, kuriem piemēro tirdzniecības darījuma dienas uzskaiti  Regulas (ES) Nr. 575/2013 429.g panta 1. un 2. punkts.  Iestādes atklāj uzskaites vērtības korekciju, kas saistīta ar regulārajiem pirkšanas un pārdošanas darījumiem, par kuriem tiek gaidīts norēķins, ievērojot tirdzniecības darījuma dienas uzskaiti, saskaņā ar Regulas (ES) Nr. 575/2013 429.g panta 1. un 2. punktu. Korekcija ir šādu pozīciju summa:   * apmērs, par kādu veikts mijieskaits starp naudu, kas saņemama par regulārajiem pārdošanas darījumiem, par kuriem tiek gaidīts norēķins, un maksājamo naudu par regulārajiem pirkšanas darījumiem, par kuriem tiek gaidīts norēķins, kas atļauts saskaņā ar grāmatvedības regulējumu. Šī ir pozitīva summa, * apmērs, par kādu veikts mijieskaits starp saņemamo naudu un maksājamo naudu, ja norēķins gan par regulārajiem pārdošanas darījumiem, gan regulārajiem pirkšanas darījumiem notiek pēc principa “piegāde pret samaksu” saskaņā ar Regulas (ES) Nr. 575/2013 429.g panta 2. punktu. Šī ir negatīva vērtība.   Regulāros pirkšanas vai pārdošanas darījumus, par kuriem tiek gaidīts norēķins, ievērojot norēķina datuma uzskaiti saskaņā ar Regulas (ES) Nr. 575/2013 429.g panta 3. punktu, iekļauj veidnes EU LR1-LRSum 10. rindā.  Ja šī korekcija palielina riska darījumu vērtību, iestādes to atklāj kā pozitīvu summu. Ja šī korekcija samazina riska darījumu vērtību, iestādes norāda vērtību šajā rindā iekavās (negatīva summa). |
| 7. | Korekcija atbilstīgiem līdzekļu kopfondu veidošanas darījumiem  Regulas (ES) Nr. 575/2013 429.b panta 2. un 3. punkts.  Iestādes atklāj starpību starp līdzekļu kopfondu veidošanas darījumu uzskaites vērtību un sviras rādītāja riska darījumu vērtību saskaņā ar nosacījumiem, kas minēti Regulas (ES) Nr. 575/2013 429.b panta 2. un 3. punktā.  Ja šīs korekcijas rezultātā palielinās riska darījumu vērtība to darījumu dēļ, kuri tiek atspoguļoti kā neto summas atbilstoši piemērojamam grāmatvedības regulējumam, bet neatbilst nosacījumiem, lai tos atspoguļotu kā neto summas saskaņā ar Regulas (ES) Nr. 575/2013 429.b panta 2. un 3. punktu, iestādes to atklāj kā pozitīvu vērtību. Ja šīs korekcijas rezultātā samazinās riska darījumu vērtība to darījumu dēļ, kuri netiek atspoguļoti kā neto summas atbilstoši piemērojamam grāmatvedības regulējumam, bet atbilst nosacījumiem, lai tos atspoguļotu kā neto summas saskaņā ar Regulas (ES) Nr. 575/2013 429.b panta 2. un 3. punktu, iestādes šo vērtību norāda šajā rindā iekavās (negatīva summa). |
| 8. | Atvasinātajiem finanšu instrumentiem piemērotā korekcija  Par Regulas (ES) Nr. 575/2013 II pielikumā uzskaitītajiem kredītu atvasinātajiem instrumentiem un līgumiem iestādes atklāj vērtības starpību starp to atvasināto instrumentu uzskaites vērtību, kas atzīti kā aktīvi, un sviras rādītāja riska darījumu vērtību, kā noteikts, piemērojot Regulas (ES) Nr. 575/2013 429. panta 4. punkta b) apakšpunktu, 429.c pantu, 429.d pantu, 429.a panta 1. punkta g) un h) apakšpunktu un 429. panta 5. punktu.  Ja šī korekcija palielina riska darījumu vērtību, iestādes to atklāj kā pozitīvu summu. Ja šī korekcija samazina riska darījumu vērtību, iestādes norāda vērtību šajā rindā iekavās (negatīva summa). |
| 9. | Vērtspapīru finansēšanas darījumiem (VFD) piemērotā korekcija  Attiecībā uz VFD iestādes atklāj starpību starp to VFD uzskaites vērtību, kuri atzīti kā aktīvi, un sviras rādītāja riska darījumu vērtību, kas noteikta, piemērojot Regulas (ES) Nr. 575/2013 429. panta 4. punkta a) un c) apakšpunktu kopsakarā ar 429.e pantu, 429. panta 7. punkta b) apakšpunktu un 429.b panta 1. punkta b) apakšpunktu, 429.b panta 4. punktu un 429.a panta 1. punkta g) un h) apakšpunktu.  Ja šī korekcija palielina riska darījumu vērtību, iestādes to atklāj kā pozitīvu summu. Ja šī korekcija samazina riska darījumu vērtību, iestādes norāda vērtību šajā rindā iekavās (negatīva summa). |
| 10. | Ārpusbilances posteņiem piemērotā korekcija (t. i., ārpusbilances riska darījumu konvertēšana uz kredītekvivalenta summām)  Iestādes atklāj starpību starp sviras rādītāja riska darījumu vērtību, kas atklāta veidnes EU LR1-LRSum 13. rindā, un kopējo grāmatvedības aktīvu vērtību, kas atklāta veidnes EU LR1-LRSum 1. rindā, kura izriet no ārpusbilances posteņu iekļaušanas sviras rādītāja kopējās riska darījumu vērtības mērā.  Tas ietver ar regulārajiem pirkšanas darījumiem saistītās maksāšanas saistības atbilstoši norēķina datuma uzskaitei, kas aprēķinātas saskaņā ar Regulas (ES) Nr. 575/2013 429.g panta 3. punktu.  Tā kā šī korekcija palielina kopējās riska darījumu vērtības mēru, to atklāj kā pozitīvu summu. |
| 11. | (Korekcija piesardzīgas vērtēšanas korekcijām un speciālajiem un vispārējiem uzkrājumiem, kas samazinājuši pirmā līmeņa kapitālu)  Iestādes atklāj piesardzīgas vērtēšanas korekciju apjomu saskaņā ar Regulas (ES) Nr. 575/2013 429.a panta 1. punkta a) un b) apakšpunktu un bilances un ārpusbilances posteņos izdarīto īpašo (ja piemērojams) un vispārējo kredītriska korekciju apjomu atbilstoši Regulas (ES) Nr. 575/2013 429. panta 4. punktam un 429.f panta 2. punktam, kuru rezultātā samazinājies pirmā līmeņa kapitāls. Speciālos uzkrājumus iekļauj tikai tad, ja saskaņā ar piemērojamo grāmatvedības regulējumu tie vēl nav atskaitīti no bruto uzskaites vērtībām.  Tā kā šī korekcija samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-11.a | (Korekcija riska darījumiem, kas izslēgti no kopējās riska darījumu vērtības mēra saskaņā ar *CRR* 429.a panta 1. punkta c) un ca) apakšpunktu)  Regulas (ES) Nr. 575/2013 429.a panta 1. panta c) un ca) apakšpunkts un 113. panta 6. un 7. punkts.  Iestādes atklāj bilancē iekļauto to riska darījumu daļu, kas izslēgti no kopējās riska darījumu vērtības mēra saskaņā ar Regulas (ES) Nr. 575/2013 429.a panta 1. punkta c) apakšpunktu.  Tā kā šī korekcija samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-11.b | (Korekcija riska darījumiem, kas izslēgti no kopējās riska darījumu vērtības mēra saskaņā ar *CRR* 429.a panta 1. punkta j) apakšpunktu)  Regulas (ES) Nr. 575/2013 429.a panta 1. punkta j) apakšpunkts un 116. panta 4. punkts.  Iestādes atklāj bilancē iekļauto to riska darījumu daļu, kas izslēgti no kopējās riska darījumu vērtības mēra saskaņā ar Regulas (ES) Nr. 575/2013 429.a panta 1. punkta j) apakšpunktu.  Tā kā šī korekcija samazina kopējās riska darījumu vērtības mēru, iestādes šīs vērtības šajā rindā norāda iekavās (negatīva summa). |
| 12. | Citas korekcijas  Iestādes atklāj visas citas vērtības atšķirības starp kopējās riska darījumu vērtības mēru un kopējiem grāmatvedības aktīviem. Iestādes ņem vērā riska darījumu korekcijas saskaņā ar Regulas (ES) Nr. 575/2013 429. panta 8. punktu un citas riska darījumu korekcijas, kas minētas Regulas (ES) Nr. 575/2013 429.a panta 1. punkta ca), d), da), e), f), h), k), l), o), p) un q) apakšpunktā, kas nav atklātas citviet šajā veidnē.  Ja šīs korekcijas palielina riska darījumu vērtību, iestādes to atklāj kā pozitīvu summu. Ja šīs korekcijas samazina riska darījumu vērtību, iestādes norāda šo vērtību šajā rindā iekavās (negatīva summa). |
| 13. | Kopējās riska darījumu vērtības mērs  Kopējās riska darījumu vērtības mērs (atklāts arī veidnes EU LR2-LRCom 24. rindā), kas ir iepriekšējo posteņu summa. |

Veidne EULR2 – LRCom: Kopīga informācija, kas jāatklāj par sviras rādītāju. Fiksēta formāta veidne.

1. Iestādes piemēro šajā iedaļā sniegtos norādījumus, lai aizpildītu veidni LR2-LRCom, piemērojot Regulas (ES) Nr. 575/2013 451. panta 1. punkta a) un b) apakšpunktu un Regulas (ES) Nr. 575/2013 451. panta 3. punktu, attiecīgā gadījumā ņemot vērā Regulas (ES) Nr. 575/2013 451. panta 1. punkta c) apakšpunktu un 451. panta 2. punktu.
2. Iestādes a ailē atklāj dažādo rindu vērtības par attiecīgo informācijas atklāšanas periodu un b ailē atklāj rindu vērtības par iepriekšējiem informācijas atklāšanas periodiem.
3. Iestādes veidnei pievienotajā izklāsta daļā paskaidro to attīstību veicinošo aizdevumu sastāvu, kuri atklāti šīs veidnes EU-22.d un EU-22.e rindā, tajā skaitā informāciju par katru darījumu partnera veidu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | Bilances posteņi (izņemot atvasinātos instrumentus, VFD, bet ietverot nodrošinājumu)  Regulas (ES) Nr. 575/2013 429. un 429.b pants.  Iestādes atklāj informāciju par visiem aktīviem, izņemot līgumus, kas uzskaitīti Regulas (ES) Nr. 575/2013 II pielikumā, kredīta atvasinātos instrumentus un VFD. Iestādes šo aktīvu novērtēšanā pamatojas uz principiem, kas izklāstīti Regulas (ES) Nr. 575/2013 429. panta 7. punktā un 429.b panta 1. punktā.  Iestādes šajā aprēķinā attiecīgā gadījumā ņem vērā Regulas (ES) Nr. 575/2013 429.a panta 1. punkta i), m) un n) apakšpunktu, 429.g pantu un 429. panta 4. punkta pēdējo daļu.  Šajā šūnā iestādes iekļauj saņemto naudu vai jebkādu nodrošinājumu, kas sniegts darījuma partnerim, izmantojot VFD, un paturēts bilancē (proti, nav izpildīti grāmatvedības kritēriji par atzīšanas pārtraukšanu saskaņā ar piemērojamo grāmatvedības regulējumu).  Iestādes šajā aprēķinā neņem vērā Regulas (ES) Nr. 575/2013 429. panta 8. punktu un 429.a panta 1. punkta a)–h), j) un k) apakšpunktu, proti, tās nesamazina šajā rindā atklājamo summu par minētajiem izņēmumiem. |
| 2. | Bruto palielinājums sniegtajam atvasināto instrumentu nodrošinājumam, ja tas ir atskaitīts no bilances aktīviem saskaņā ar piemērojamo grāmatvedības regulējumu  Regulas (ES) Nr. 575/2013 429.c panta 2. punkts.  Iestādes atklāj visu sniegtā atvasināto instrumentu nodrošinājuma summu, ja minētā nodrošinājuma sniegšana samazina aktīvu summu saskaņā ar piemērojamo grāmatvedības regulējumu, kā noteikts Regulas (ES) Nr. 575/2013 429.c panta 2. punktā.  Iestādes šajā šūnā neiekļauj sākotnējo drošības rezervi atvasināto instrumentu darījumiem, kam veikta klientu tīrvērte, ar atbilstīgu centrālo darījumu partneri (*QCCP*) vai atbilstošu naudas mainīgo drošības rezervi, kā noteikts Regulas (ES) Nr. 575/2013 429.c panta 3. punktā. |
| 3. | (Debitoru parādu aktīvu atskaitījumi, kas piemēroti atvasināto instrumentu darījumos nodrošinātajai naudas mainīgajai drošības rezervei)  Regulas (ES) Nr. 575/2013 429.c panta 3. punkts.  Iestādes atklāj debitoru parādus par darījuma partneriem naudā samaksāto mainīgo drošības rezervi atvasināto instrumentu darījumos, ja saskaņā ar piemērojamo grāmatvedības regulējumu iestādei ir jāatzīst šie debitoru parādi kā aktīvs, ja ir izpildīti Regulas (ES) Nr. 575/2013 429.c panta 3. punkta a)–e) apakšpunktā minētie nosacījumi.  Tā kā šī korekcija samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| 4. | (Korekcija vērtspapīriem, kas saņemti vērtspapīru finansēšanas darījumos un atzīti kā aktīvs)  Korekcija vērtspapīriem, kas saņemti vērtspapīru finansēšanas darījumā, kurā banka atzinusi vērtspapīrus kā aktīvu savā bilancē. Šīs summas ir jāizslēdz no kopējās riska darījumu vērtības mēra saskaņā ar Regulas (ES) Nr. 575/2013 429.e panta 6. punktu.  Tā kā korekcijas šajā rindā samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| 5. | (Vispārējas kredītriska korekcijas bilances posteņiem)  Vispārējo kredītriska korekciju summa, kas atbilst bilances posteņiem, kuri minēti Regulas (ES) Nr. 575/2013 429. panta 4. punkta a) apakšpunktā, un ko iestādes atskaita saskaņā ar Regulas (ES) Nr. 575/2013 429. panta 4. punkta pēdējo daļu.  Tā kā korekcijas šajā rindā samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| 6. | (Aktīvu summas, kas atskaitītas, nosakot pirmā līmeņa kapitālu)  Regulas (ES) Nr. 575/2013 429.a panta 1. punkta a) un b) apakšpunkts un 499. panta 2. punkts.  Iestādes atklāj to regulatīvo vērtības korekciju summu, kuras veiktas pirmā līmeņa kapitāla summām saskaņā ar izvēli, kas izdarīta atbilstīgi Regulas (ES) Nr. 575/2013 499. panta 2. punktam.  Konkrētāk, iestādes atklāj visu to korekciju summas vērtību, kuras attiecas uz aktīva vērtību un kuras jāuzrāda attiecīgi saskaņā ar:   * Regulas (ES) Nr. 575/2013 32.–35. pantu vai * Regulas (ES) Nr. 575/2013 36.–47. pantu, vai * Regulas (ES) Nr. 575/2013 56.–60. pantu.   Iestādes šajā šūnā iekļauj Regulas (ES) Nr. 575/2013 429.a panta 1. punkta a) apakšpunktā minēto summu.  Ja izvēle atklāt pirmā līmeņa kapitālu ir veikta saskaņā ar Regulas (ES) Nr. 575/2013 499. panta 1. punkta a) apakšpunktu, iestādes ņem vērā atbrīvojumus, alternatīvas un atrunas šādiem atskaitījumiem, kas noteikti Regulas (ES) Nr. 575/2013 48., 49. un 79. pantā, neņemot vērā atkāpi, kura noteikta Regulas (ES) Nr. 575/2013 desmitās daļas I sadaļas 1. un 2. nodaļā. Turpretī, ja izvēle atklāt pirmā līmeņa kapitālu ir veikta saskaņā ar Regulas (ES) Nr. 575/2013 499. panta 1. punkta b) apakšpunktu, iestādes ņem vērā atbrīvojumus, alternatīvas un atrunas šādiem atskaitījumiem, kas noteikti Regulas (ES) Nr. 575/2013 48., 49. un 79. pantā, papildus atkāpēm, kuras noteiktas Regulas (ES) Nr. 575/2013 desmitās daļas I sadaļas 1. un 2. nodaļā.  Lai izvairītos no divkāršas uzskaites, iestādes neatklāj korekcijas, kas jau piemērotas atbilstoši Regulas (ES) Nr. 575/2013 111. pantam, kad tika aprēķināta riska darījumu vērtība, kā arī neatklāj korekcijas, kas nesamazina konkrēta aktīva vērtību.  Tā kā summa šajā rindā samazina kopējās riska darījumu vērtības mēru, iestādes šo vērtību šajā šūnā norāda iekavās (negatīva summa). |
| 7. | Kopējie bilances riska darījumi (izņemot atvasinātos instrumentus un VFD)  1.–6. rindas summa |
| 8. | Aizvietošanas vērtība, kas saistīta ar *SA-CCR* darījumiem (t. i., neieskaitot atbilstīgo naudas mainīgo drošības rezervi)  Regulas (ES) Nr. 575/2013 274., 275., 295., 296., 297., 298., 429.c pants un 429.c panta 3. punkts.  Iestādes atklāj pašreizējo aizvietošanas vērtību, kā precizēts 275. panta 1. punktā, līgumiem, kas uzskaitīti Regulas (ES) Nr. 575/2013 II pielikumā, un kredītu atvasinātajiem instrumentiem, tajā skaitā tiem, kuri nav ietverti bilancē. Šo aizvietošanas vērtību norāda, neieskaitot atbilstīgo naudas mainīgo drošības rezervi saskaņā ar Regulas (ES) Nr. 575/2013 429.c panta 3. punktu, un neiekļauj visas saņemtās naudas mainīgās drošības rezerves par neiekļauto *CCP* daļu saskaņā ar Regulas (ES) Nr. 575/2013 429.a panta 1. punkta g) vai h) apakšpunktu.  Kā noteikts Regulas (ES) Nr. 575/2013 429.c panta 1. punktā, iestādes var ņemt vērā ietekmi, ko rada pārjaunojuma līgumi un citi savstarpējo prasījumu ieskaita līgumi saskaņā ar Regulas (ES) Nr. 575/2013 295. pantu. Dažādu produktu savstarpējo prasījumu ieskaitu nepiemēro. Tomēr iestādes var veikt neto ieskaitu Regulas (ES) Nr. 575/2013 272. panta 25. punkta c) apakšpunktā minēto produktu kategorijas ietvaros un kredītu atvasinātajiem instrumentiem, ja uz tiem attiecas dažādu produktu savstarpējo prasījumu līgumiskā ieskaita līgums, kā minēts Regulas (ES) Nr. 575/2013 295. panta c) apakšpunktā.  Iestādes šajā šūnā neiekļauj līgumus, ko novērtē, piemērojot pieejas saskaņā ar Regulas (ES) Nr. 575/2013 429.c panta 6. punktu, t. i., pieejas, kuras noteiktas minētās Regulas (ES) Nr. 575/2013 trešās daļas II sadaļas 6. nodaļas 4. vai 5. iedaļā (vienkāršotā *SA-CCR* vai sākotnējās riska darījuma vērtības metode).  Aprēķinot aizvietošanas vērtību, iestādes saskaņā ar Regulas (ES) Nr. 575/2013 429.c panta 4. punktu un 4.a punktu iekļauj nodrošinājuma atzīšanas ietekmi uz neto neatkarīgu nodrošinājumu atvasināto instrumentu līgumos ar klientiem, ja *QCCP* ir veicis minēto līgumu tīrvērti.  Šo summu atklāj ar 1,4 alfa faktoru, kā norādīts Regulas (ES) Nr. 575/2013 274. panta 2. punktā. |
| EU-8.a | **Atkāpe attiecībā uz atvasinātajiem instrumentiem – aizvietošanas vērtības ieguldījums saskaņā ar vienkāršoto standartizēto pieeju**  Regulas (ES) Nr. 575/2013 429.c panta 6. punkts un 281. pants.  Šajā šūnā norāda Regulas (ES) Nr. 575/2013 II pielikuma 1. un 2. punktā uzskaitīto līgumu riska darījumu vērtības mēru, kas aprēķināts saskaņā ar vienkāršoto standartizēto pieeju, kura noteikta Regulas (ES) Nr. 575/2013 281. pantā, neņemot vērā nodrošinājuma ietekmi uz neto neatkarīgo nodrošinājumu. Šo summu atklāj ar 1,4 alfa faktoru, ko piemēro, kā norādīts Regulas (ES) Nr. 575/2013 274. panta 2. punktā.  Iestādes, kas piemēro vienkāršoto standartizēto pieeju, nesamazina kopējās riska darījumu vērtības mēru par drošības rezerves vērtību, kura saņemta saskaņā ar Regulas (ES) Nr. 575/2013 429.c panta 6. punktu. Tādējādi izņēmumu attiecībā uz atvasināto instrumentu līgumiem ar klientiem, ja *QCCP* ir veicis minēto līgumu tīrvērti saskaņā ar Regulas (ES) Nr. 575/2013 429.c panta 4. un 4.a punktu, nepiemēro.  Iestādes šajā šūnā neņem vērā līgumus, kas novērtēti, piemērojot *SA-CCR* vai sākotnējās riska darījuma vērtības metodi. |
| 9. | Palielinājuma summas iespējamiem nākotnes riska darījumiem, kas saistīti ar *SA-CCR* atvasināto instrumentu darījumiem  Regulas (ES) Nr. 575/2013 274., 275., 295., 296., 297., 298. pants, 299. panta 2. punkts un 429.c pants.  Iestādes atklāj palielinājumu iespējamam nākotnes riskam līgumos, kuri uzskaitīti Regulas (ES) Nr. 575/2013 II pielikumā, un kredītu atvasinātajiem instrumentiem, t. sk. tiem, kas ir ārpus bilances un aprēķināti saskaņā ar Regulas (ES) Nr. 575/2013 278. pantu līgumiem, kas uzskaitīti Regulas (ES) Nr. 575/2013 II pielikumā un Regulas (ES) Nr. 575/2013 299. panta 2. punktā kredītu atvasinātajiem instrumentiem, un kam piemēro savstarpēja ieskaita noteikumus saskaņā ar Regulas (ES) Nr. 575/2013 429.c panta 1. punktu. Nosakot minēto līgumu riska darījuma vērtību, iestādes var ņemt vērā ietekmi, ko rada pārjaunojuma līgumi un citi savstarpējo prasījumu ieskaita līgumi saskaņā ar Regulas (ES) Nr. 575/2013 295. pantu. Dažādu produktu savstarpējo prasījumu ieskaitu nepiemēro. Tomēr iestādes var veikt neto ieskaitu Regulas (ES) Nr. 575/2013 272. panta 25. punkta c) apakšpunktā minēto produktu kategorijas ietvaros un kredītu atvasinātajiem instrumentiem, ja uz tiem attiecas dažādu produktu savstarpējo prasījumu līgumiskā ieskaita līgums, kā minēts Regulas (ES) Nr. 575/2013 295. panta c) apakšpunktā.  Saskaņā ar Regulas (ES) Nr. 575/2013 429.c panta 5. punktu iestādes, aprēķinot iespējamo nākotnes riska darījumu saskaņā ar Regulas (ES) Nr. 575/2013 278. panta 1. punktu, nosaka, ka reizinātāja vērtība ir viens, izņemot atvasināto instrumentu līgumus ar klientiem, ja *QCCP* ir veicis šo līgumu tīrvērti.  Iestādes šajā šūnā neiekļauj līgumus, ko novērtē, piemērojot pieejas saskaņā ar Regulas (ES) Nr. 575/2013 429.c panta 6. punktu, t. i., pieejas, kas noteiktas minētās Regulas trešās daļas II sadaļas 6. nodaļas 4. vai 5. iedaļā (vienkāršotā *SA-CCR* vai sākotnējās riska darījuma vērtības metode). |
| EU-9.a | **Atkāpe attiecībā uz atvasinātajiem instrumentiem – iespējamo nākotnes riska darījumu ieguldījums saskaņā ar vienkāršoto standartizēto pieeju**  Regulas (ES) Nr. 575/2013 429.c panta 5. punkts.  Iespējamie nākotnes riska darījumi saskaņā ar Regulas (ES) Nr. 575/2013 281. pantā noteikto vienkāršoto standartizēto pieeju, pieņemot, ka reizinātājs ir 1. Šo summu atklāj ar 1,4 alfa faktoru, ko piemēro, kā norādīts Regulas (ES) Nr. 575/2013 274. panta 2. punktā.  Iestādes, kas piemēro vienkāršoto standartizēto pieeju, nesamazina kopējās riska darījumu vērtības mēru par drošības rezerves vērtību, kura saņemta saskaņā ar Regulas (ES) Nr. 575/2013 429.c panta 6. punktu. Tādējādi izņēmumu attiecībā uz atvasināto instrumentu līgumiem ar klientiem, ja *QCCP* ir veicis minēto līgumu tīrvērti saskaņā ar Regulas (ES) Nr. 575/2013 429.c panta 5. punktu, nepiemēro.  Iestādes šajā šūnā neņem vērā līgumus, kas novērtēti, piemērojot *SA-CCR* vai sākotnējās riska darījuma vērtības metodi. |
| EU-9.b | Riska darījumi, kas noteikti saskaņā ar sākotnējās riska darījuma vērtības metodi  Regulas (ES) Nr. 575/2013 429.c panta 6. punkts un trešās daļas II sadaļas 6. nodaļas 4. vai 5. iedaļa.  Iestādes atklāj Regulas (ES) Nr. 575/2013 II pielikuma 1. un 2. punktā uzskaitīto līgumu riska darījumu vērtības mēru, kas aprēķināts saskaņā ar sākotnējās riska darījuma vērtības metodi, kura noteikta Regulas (ES) Nr. 575/2013 trešās daļas II sadaļas 6. nodaļas 4. vai 5. iedaļā.  Iestādes, kas piemēro sākotnējās riska darījuma vērtības metodi, nesamazina riska darījumu vērtības mēru par drošības rezerves vērtību, kuru tās saņēmušas saskaņā ar Regulas (ES) Nr. 575/2013 429.c panta 6. punktu.  Iestādes, kas neizmanto sākotnējās riska darījuma vērtības metodi, neatklāj informāciju šajā šūnā. |
| 10. | (Tirdzniecības riska darījumu, kam veikta klientu tīrvērte, sviras rādītājā neietvertā *CCP* daļa) (*SA-CCR*)  Regulas (ES) Nr. 575/2013 429.a panta 1. punkta g) un h) apakšpunkts.  Iestādes atklāj no prasības atbrīvotos tirdzniecības riska darījumus ar *QCCP* no atvasināto instrumentu darījumiem, kam veikta klientu tīrvērte (*SA-CCR*), ar nosacījumu, ka minētie posteņi atbilst nosacījumiem, kuri noteikti Regulas (ES) Nr. 575/2013 306. panta 1. punkta c) apakšpunktā.  Tā kā šādi samazinās kopējās riska darījumu vērtības mērs, iestādes vērtību šajā šūnā ieliek iekavās (negatīva summa).  Atklātā summa ir arī jāietver piemērojamajās šūnās iepriekš, it kā tai netiktu piemērots atbrīvojums. |
| EU-10.a | **(Tirdzniecības riska darījumu, kam veikta klientu tīrvērte, sviras rādītājā neietvertā *CCP* daļa) (vienkāršotā standartizētā pieeja)**  Regulas (ES) Nr. 575/2013 429.a panta 1. punkta g) un h) apakšpunkts.  Iestādes atklāj no prasības atbrīvotos tirdzniecības riska darījumus ar *QCCP* no atvasināto instrumentu darījumiem, kam veikta klientu tīrvērte (vienkāršotā standartizētā pieeja), ar nosacījumu, ka minētie posteņi atbilst nosacījumiem, kuri noteikti Regulas (ES) Nr. 575/2013 306. panta 1. punkta c) apakšpunktā. Šo summu atklāj ar 1,4 alfa faktoru, ko piemēro, kā norādīts Regulas (ES) Nr. 575/2013 274. panta 2. punktā (negatīva summa).  Atklātā summa ir jāietver arī piemērojamajās šūnās iepriekš, it kā tai netiktu piemērots atbrīvojums. |
| EU-10.b | (Tirdzniecības riska darījumu, kam veikta klientu tīrvērte, sviras rādītājā neietvertā *CCP* daļa) (sākotnējās riska darījuma vērtības metode)  Regulas (ES) Nr. 575/2013 429.a panta 1. punkta g) un h) apakšpunkts.  Iestādes atklāj no prasības atbrīvotos tirdzniecības riska darījumus ar *QCCP* no atvasināto instrumentu darījumiem, kam veikta klientu tīrvērte (sākotnējās riska darījuma vērtības metode), ar nosacījumu, ka minētie posteņi atbilst nosacījumiem, kuri noteikti Regulas (ES) Nr. 575/2013 306. panta 1. punkta c) apakšpunktā.  Tā kā šādi samazinās kopējās riska darījumu vērtības mērs, iestādes vērtību šajā šūnā ieliek iekavās (negatīva summa).  Atklātā summa ir jāietver arī piemērojamajās šūnās iepriekš, it kā tai netiktu piemērots atbrīvojums. |
| 11. | Pārdoto kredītu atvasināto instrumentu koriģētā efektīvā nosacītā summa  Regulas (ES) Nr. 575/2013 429.d pants.  Iestādes atklāj pārdoto kredītu atvasināto instrumentu maksimālo nosacīto vērtību (t. i., ja iestāde sniedz kredītaizsardzību darījumu partnerim), kā noteikts Regulas (ES) Nr. 575/2013 429.d pantā. |
| 12. | (Koriģētie efektīvie nosacītie izlīdzinājumi un palielinājumu atskaitījumi attiecībā uz pārdotajiem kredītu atvasinātajiem instrumentiem)  Regulas (ES) Nr. 575/2013 429.d pants.  Iestādes atklāj nopirkto kredītu atvasināto instrumentu maksimālo nosacīto vērtību (t. i., ja iestāde pērk kredītaizsardzību no darījumu partnera) par tiem pašiem atsauces nosaukumiem kā kredītu atvasinātie instrumenti, kurus ir pārdevusi iestāde, ja nopirktās aizsardzības atlikušais termiņš ir vienāds vai lielāks par pārdotās aizsardzības atlikušo termiņu. Līdz ar to vērtība nepārsniedz vērtību, kas katram atsauces nosaukumam ierakstīta veidnes EU LR2-LRCom 11. rindā.  Tā kā atklātā summa samazina kopējās riska darījumu vērtības mēru, iestādes vērtību šajā šūnā ieliek iekavās (negatīva summa).  Atklātā summa ir jāietver arī iepriekšējā šūnā, it kā tai netiktu piemērota korekcija. |
| 13. | Kopējie atvasināto instrumentu riska darījumi  8.–12. rindas summa |
| 14. | Bruto VFD aktīvi (bez ieskaita atzīšanas) pēc korekcijām attiecībā uz tirdzniecības uzskaites darījumiem  Regulas (ES) Nr. 575/2013 4. panta 1. punkta 77. apakšpunkts, 206. pants un 429.e panta 6. punkts.  Iestādes atklāj to VFD grāmatvedības bilances vērtību saskaņā ar piemērojamo grāmatvedības regulējumu, kuriem gan piemēro, gan nepiemēro savstarpējo prasījumu ieskaita jumta līgumu saskaņā ar Regulas (ES) Nr. 575/2013 206. pantu, ja līgumus atzīst kā aktīvus bilancē, pieņemot, ka nav prudenciāla vai grāmatvedības savstarpējo prasījumu ieskaita vai riska mazināšanas ietekmes (proti, grāmatvedības bilances vērtība koriģēta, ņemot vērā grāmatvedības savstarpējo prasījumu ieskaita vai riska mazināšanas ietekmi).  Turklāt, ja tirdzniecības uzskaiti attiecībā uz VFD veic saskaņā ar piemērojamo grāmatvedības regulējumu, iestādes apvērš visus ar tirdzniecību saistītos uzskaites ierakstus saskaņā ar Regulas (ES) Nr. 575/2013 429.e panta 6. punktu.  Šajā šūnā iestādes neiekļauj saņemto naudu vai jebkādu nodrošinājumu, kas sniegts darījuma partnerim, izmantojot iepriekš minētos darījumus, un paturēts bilancē (proti, nav izpildīti grāmatvedības kritēriji par atzīšanas pārtraukšanu). |
| 15. | (Bruto VFD aktīvu maksājamās naudas un saņemamās naudas savstarpējā ieskaita summas)  Regulas (ES) Nr. 575/2013 4. panta 1. punkta 77. apakšpunkts, 206. pants, 429.b panta 1. punkta b) apakšpunkts, 429.b panta 4. punkts un 429.e panta 6. punkts.  Iestādes atklāj bruto VFD aktīvu maksājamo naudas summu, kam veikts savstarpējs ieskaits saskaņā ar Regulas (ES) Nr. 575/2013 429b. panta 4. punktu.  Tā kā šī korekcija samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| 16. | Darījuma partnera kredītriska darījumi attiecībā uz VFD aktīviem  Regulas (ES) Nr. 575/2013 429.e. panta 1. punkts.  Iestādes atklāj darījuma partnera kredītriska palielinājumu attiecībā uz VFD (arī tiem, kas ir ārpusbilances posteņi), kas attiecīgā gadījumā noteikti saskaņā ar Regulas (ES) Nr. 575/2013 429.e panta 2. vai 3. punktu.  Iestādes šajā šūnā ietver darījumus saskaņā ar Regulas (ES) Nr. 575/2013 429.e panta 7. punkta c) apakšpunktu.  Iestādes šajā šūnā neietver starpnieka VFD, ja iestāde sniedz klientam vai darījumu partnerim kompensācijas garantiju vai saistību izpildes garantiju, kura nepārsniedz starpību starp klienta aizdotā vērtspapīra vai naudas vērtību un aizņēmēja sniegtā nodrošinājuma vērtību saskaņā ar Regulas (ES) Nr. 575/2013 429.e panta 7. punkta a) apakšpunktu. |
| EU-16.a | Atkāpe attiecībā uz VFD – darījuma partnera kredītriska darījumi saskaņā ar *CRR* 429.e panta 5. punktu un 222. pantu  Regulas (ES) Nr. 575/2013 429.e panta 5. punkts un 222. pants.  Iestādes atklāj palielinājumu VFD (arī tiem, kas ir ārpusbilances posteņi), kas aprēķināts saskaņā ar Regulas (ES) Nr. 575/2013 222. pantu, piemērojamai riska pakāpei nosakot 20 % minimālo robežvērtību.  Iestādes iekļauj šajā šūnā darījumus saskaņā ar Regulas (ES) Nr. 575/2013 429.e panta 7. punkta c) apakšpunktu.  Iestādes šajā šūnā iestādes neiekļauj darījumus, kuriem palielinājuma daļa sviras rādītāja riska darījuma vērtībā ir noteikta saskaņā ar Regulas (ES) Nr. 575/2013 429.e panta 1. punktā definēto metodi. |
| 17. | Starpnieka darījumu riska darījumi  Regulas (ES) Nr. 575/2013 429.e panta 2. un 3. punkts un 429.e panta 7. punkta a) apakšpunkts.  Iestādes uzrāda starpnieka VFD riska darījumu vērtību, ja iestāde sniedz klientam vai darījumu partnerim kompensācijas garantiju vai saistību izpildes garantiju, kura nepārsniedz starpību starp klienta aizdotā vērtspapīra vai naudas vērtību un aizņēmēja sniegtā nodrošinājuma vērtību saskaņā ar Regulas (ES) Nr. 575/2013 429.e panta 7. punkta a) apakšpunktu. Riska darījumu vērtību veido tikai papildinājums, kas noteikts attiecīgi saskaņā ar Regulas (ES) Nr. 575/2013 429.e panta 2. vai 3. punktu.  Iestādes neiekļauj šajā šūnā darījumus saskaņā ar Regulas (ES) Nr. 575/2013 429.e panta 7. punkta c) apakšpunktu. |
| EU-17.a | (VFD, kam veikta klientu tīrvērte, sviras rādītājā neietvertā *CCP* daļa)  Regulas (ES) Nr. 575/2013 429.a panta 1. punkta g) un h) apakšpunkts un 306. panta 1. punkta c) apakšpunkts.  Iestādes atklāj sviras rādītājā neietvertās *CCP* daļas attiecībā uz VFD tirdzniecības riska darījumiem, kam veikta klientu tīrvērte, ja minētie posteņi atbilst Regulas (ES) Nr. 575/2013 306. panta 1. punkta c) apakšpunktā noteiktajiem nosacījumiem.  Ja neietvertā *CCP* daļa ir nodrošinājums, to neiekļauj šajā šūnā, ja vien tas nav pārķīlāts nodrošinājums, kas saskaņā ar piemērojamo grāmatvedības regulējumu (t. i., saskaņā ar Regulas (ES) Nr. 575/2013 111. panta 1. punkta pirmo teikumu) ir iekļauts pilnā vērtībā.  Tā kā šī korekcija samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa).  Atklātā summa ir jāietver arī piemērojamajās šūnās iepriekš, it kā tai netiktu piemērots atbrīvojums. |
| 18. | Kopējie vērtspapīru finansēšanas darījumu riska darījumi  14. līdz EU-17.a rindas summa |
| 19. | Ārpusbilances posteņu riska darījumu bruto nosacītā summa  Regulas (ES) Nr. 575/2013 429.f pants.  Iestādes atklāj visu ārpusbilances posteņu nosacīto summu, kā definēts Regulas (ES) Nr. 575/2013 429.f pantā, pirms jebkādām korekcijām attiecībā uz korekcijas pakāpēm un specifiskajām kredītriska korekcijām. |
| 20. | (Kredītekvivalenta summu pārrēķinam piemērotās korekcijas)  Regulas (ES) Nr. 575/2013 429.f pants.  Ārpusbilances posteņu riska darījumu bruto summas samazinājums kredīta korekcijas pakāpes (*CCF*) piemērošanas dēļ. Tā kā šādi tiek samazināts kopējās riska darījumu vērtības mērs, šajā rindā atklātā vērtība negatīvi atspoguļojas tās summas aprēķinā, kura jāatklāj veidnes EU LR2-LRCom 22. rindā. |
| 21. | (Vispārējie uzkrājumi, ko atskaita, nosakot pirmā līmeņa kapitālu, un speciālie uzkrājumi, kas saistīti ar ārpusbilances riska darījumiem)  Regulas (ES) Nr. 575/2013 429. panta 4. punkts un 429.f panta 1. un 2. punkts.  Iestādes var samazināt ārpusbilances posteņa kredītriska ekvivalento summu par atbilstošo vispārējo kredītriska korekciju summu, ko atskaita no pirmā līmeņa kapitāla. Aprēķinam piemēro nulles minimumu.  Iestādes var samazināt ārpusbilances posteņa kredītriska darījuma ekvivalento summu par atbilstošo specifisko kredītriska korekciju summu. Aprēķinam piemēro nulles minimumu.  Šo kredītriska korekciju absolūtā vērtība nepārsniedz 19. un 20. rindas summu.  Tā kā šīs korekcijas samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa).  Atklāto summu iekļauj arī piemērojamajās šūnās iepriekš, it kā tai netiktu piemērots šis samazinājums. |
| 22. | Ārpusbilances riska darījumi  Regulas (ES) Nr. 575/2013 429.f pants, 111. panta 2. punkts un 166. panta 9. punkts; 19.–21. rindas summa.  Iestādes atklāj ārpusbilances posteņu sviras rādītāja riska darījumu vērtības, kas noteiktas saskaņā ar Regulas (ES) Nr. 575/2013 429.f pantu, ņemot vērā attiecīgās korekcijas pakāpes.  Iestādes ņem vērā, ka veidnes EU LR2-LRCom 20. un 21. rinda negatīvi atspoguļojas šīs summas aprēķinā. |
| EU-22.a | (Riska darījumi, kas izslēgti no kopējās riska darījumu vērtības mēra saskaņā ar *CRR* 429.a panta 1. punkta c) apakšpunktu)  Regulas (ES) Nr. 575/2013 429.a panta 1. punkta c) un ca) apakšpunkts un 113. panta 6. un 7. punkts.  Iestādes atklāj riska darījumus, kas izslēgti saskaņā ar 429.a panta 1. punkta c) un ca) apakšpunktu.  Atklāto summu iekļauj arī iepriekš norādītajās piemērojamajās šūnās, it kā netiktu piemērots izņēmums.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.b | (Riska darījumi, kas izslēgti saskaņā ar *CRR* 429.a panta 1. punkta j) apakšpunktu (bilances un ārpusbilances posteņi))  Regulas (ES) Nr. 575/2013 429.a panta 1. punkta j) apakšpunkts.  Iestādes atklāj riska darījumus, kas izslēgti saskaņā ar Regulas (ES) Nr. 575/2013 429.a panta 1. punkta j) apakšpunktu, ja ir ievēroti tajā paredzētie nosacījumi.  Atklāto summu iekļauj arī iepriekš norādītajās piemērojamajās šūnās, it kā netiktu piemērots izņēmums.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.c | **(Izslēgtie publisko attīstības banku (vai vienību) riska darījumi – publiskā sektora ieguldījumi)**  Regulas (ES) Nr. 575/2013 429.a panta 1. punkts un 2. punkta d) apakšpunkts.  Riska darījumi, kas izriet no aktīviem, kuri veido prasījumus pret centrālajām valdībām, reģionālajām pašvaldībām, vietējām iestādēm vai publiskā sektora struktūrām saistībā ar publiskā sektora ieguldījumiem, un ko var izslēgt saskaņā ar Regulas (ES) Nr. 575/2013 429.a panta 1. punkta d) apakšpunktu. Tas ietver tikai gadījumus, kad iestāde ir publiska attīstības kredītiestāde vai kad riska darījumi tiek turēti vienībā, ko uzskata par publisku attīstības vienību saskaņā ar Regulas (ES) Nr. 575/2013 429.a panta 2. punkta pēdējo daļu.  Tā kā šī summa samazina kopējās riska darījumu vērtības mēru, iestādes šo vērtību šajā šūnā norāda iekavās (negatīva summa). |
| EU-22.d | **(Izslēgtie publisko attīstības banku (vai vienību) riska darījumi – attīstību veicinoši aizdevumi)**  Regulas (ES) Nr. 575/2013 429.a panta 1. punkta d) apakšpunkts un 429.a panta 2. punkts.  Iestādes atklāj izslēgtos attīstību veicinošos aizdevumus saskaņā ar Regulas (ES) Nr. 575/2013 429.a panta 1. punkta d) apakšpunktu. Tas ietver tikai gadījumus, kad iestāde ir publiska attīstības kredītiestāde vai kad attīstību veicinošie aizdevumi tiek turēti vienībā, ko uzskata par publisku attīstības vienību saskaņā ar Regulas (ES) Nr. 575/2013 429.a panta 2. punkta pēdējo daļu.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.e | **(Izslēgtie attīstību veicinošo pastarpināto aizdevumu riska darījumi, ko veic nepubliskas attīstības bankas (vai vienības))**  Regulas (ES) Nr. 575/2013 429.a panta 1. punkta e) apakšpunkts.  Iestādes atklāj izslēgtos riska darījumus saskaņā ar Regulas (ES) Nr. 575/2013 429.a panta 1. punkta e) apakšpunktu, kas saistīti ar tām riska darījumu daļām, kuras izriet no attīstību veicinošiem pastarpinātiem aizdevumiem citām kredītiestādēm. Tas ietver tikai gadījumus, kad iestāde nav publiska attīstības kredītiestāde un kad darbība netiek veikta ar jebkuru vienību, kas tiek uzskatīta par publisku attīstības vienību saskaņā ar Regulas (ES) Nr. 575/2013 429.a panta 2. punkta pēdējo daļu.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.f | **(Izslēgtās garantētās riska darījumu daļas, kas izriet no eksporta kredītiem)**  Regulas (ES) Nr. 575/2013 429.a panta 1. punkta f) apakšpunkts.  Garantētās riska darījumu daļas, kas izriet no eksporta kredītiem un ko var izslēgt, ja ir izpildīti Regulas (ES) Nr. 575/2013 429.a panta 1. punkta f) apakšpunkta nosacījumi.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.g | **(Izslēgtais nodrošinājuma pārpalikums, kas noguldīts pie trīspusējiem aģentiem)**  Regulas (ES) Nr. 575/2013 429.a panta 1. punkta k) apakšpunkts.  Izslēgtais nodrošinājuma pārpalikums, kas noguldīts pie trīspusējiem aģentiem un nav aizdots un ko var izslēgt saskaņā ar Regulas (ES) Nr. 575/2013 429.a panta 1. punkta k) apakšpunktu.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.h | **(Izslēgtie ar CVD saistītie CVD/iestāžu pakalpojumi saskaņā ar *CRR* 429.a panta 1. punkta o) apakšpunktu)**  Regulas (ES) Nr. 575/2013 429.a panta 1. punkta o) apakšpunkts.  Ar centrālajiem vērtspapīru depozitārijiem (CVD) saistītie CVD/iestāžu pakalpojumi, ko var izslēgt saskaņā ar Regulas (ES) Nr. 575/2013 429.a panta 1. punkta o) apakšpunktu.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.i | **(Izslēgtie ar CVD saistītie izraudzīto iestāžu pakalpojumi saskaņā ar *CRR* 429.a panta 1. punkta p) apakšpunktu)**  Regulas (ES) Nr. 575/2013 429.a panta 1. punkta p) apakšpunkts.  Ar CVD saistītie izraudzīto iestāžu pakalpojumi, ko var izslēgt saskaņā ar Regulas (ES) Nr. 575/2013 429.a panta 1. punkta p) apakšpunktu.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.j | **(Priekšfinansējuma vai starpniecības aizdevumu riska darījumu vērtības samazinājums)**  Regulas (ES) Nr. 575/2013 429. panta 8. punkts.  Priekšfinansējuma vai starpniecības aizdevuma riska darījumu vērtības samazinājuma summa saskaņā ar Regulas (ES) Nr. 575/2013 429. panta 8. punktu.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.k | **(Izslēgtie riska darījumi ar akcionāriem saskaņā ar *CRR* 429.a panta 1. punkta da) apakšpunktu)**  Regulas (ES) Nr. 575/2013 429.a panta 1. punkta da) apakšpunkts.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.l | **(Riska darījumi, kas atskaitīti saskaņā ar *CRR* 429.a panta 1. punkta q) apakšpunktu)**  *CRR* 429.a panta 1. punkta q) apakšpunkts.  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| EU-22.m | **(Kopējie izslēgtie riska darījumi)**  EU-22.a līdz EU-22.l rindas summa  Tā kā šī summa samazina kopējās riska darījumu vērtības mēru, iestādes šo vērtību šajā rindā norāda iekavās (negatīva summa). |
| 23. | Pirmā līmeņa kapitāls  Regulas (ES) Nr. 575/2013 429. panta 3. punkts un 499. panta 1. un 2. punkts.  Iestādes atklāj pirmā līmeņa kapitāla summu, kas aprēķināta saskaņā ar izvēli, kuru iestāde ir izdarījusi saskaņā ar Regulas (ES) Nr. 575/2013 499. panta 2. punktu, kā atklāts veidnes EU LR2-LRCom EU-27. rindā.  Konkrētāk, ja iestāde ir izvēlējusies atklāt pirmā līmeņa kapitālu saskaņā ar Regulas (ES) Nr. 575/2013 499. panta 1. punkta a) apakšpunktu, tā atklāj pirmā līmeņa kapitāla summu, kas aprēķināta saskaņā ar Regulas (ES) Nr. 575/2013 25. pantu, neņemot vērā atkāpes, kuras noteiktas Regulas (ES) Nr. 575/2013 desmitās daļas I sadaļas 1. un 2. nodaļā.  Turpretī, ja iestāde ir izvēlējusies atklāt pirmā līmeņa kapitālu saskaņā ar Regulas (ES) Nr. 575/2013 499. panta 1. punkta b) apakšpunktu, tā atklāj pirmā līmeņa kapitāla summu, kas aprēķināta saskaņā ar Regulas (ES) Nr. 575/2013 25. pantu, pirms tam ņemot vērā atkāpes, kuras noteiktas Regulas (ES) Nr. 575/2013 desmitās daļas I sadaļas 1. un 2. nodaļā. |
| 24. | Kopējās riska darījumu vērtības mērs  Veidnes EU LR2-LRCom 7., 13., 18., 22. un EU-22.k rindā norādīto vērtību summa. |
| 25. | Sviras rādītājs (%)  Iestādes atklāj veidnes EU LR2-LRCom 23. rindā norādīto vērtību, izteiktu procentos no veidnes EU LR2-LRCom 24. rindā norādītās vērtības. |
| EU-25. | Sviras rādītājs (neņemot vērā publiskā sektora ieguldījumu un attīstību veicinošo aizdevumu izslēgšanas ietekmi) (%)  Saskaņā ar Regulas (ES) Nr. 575/2013 451. panta 2. punktu publiskās attīstības kredītiestādes, kas definētas Regulas (ES) Nr. 575/2013 429.a panta 2. punktā, atklāj sviras rādītāju bez kopējā riska darījumu vērtības mēra korekcijas, kura noteikta saskaņā ar Regulas (ES) Nr. 575/2013 429.a panta 1. punkta d) apakšpunktu, t. i., bez korekcijas, kas atklāta šīs veidnes EU-22.c un EU-22.d rindā. |
| 25.a | **Sviras rādītājs (neņemot vērā ietekmi, ko rada jebkāds piemērojams centrālo banku rezervju pagaidu atbrīvojums) (%)**  Ja iestādes kopējās riska darījumu vērtības mēram piemēro centrālās bankas rezervju pagaidu atbrīvojumu, kā noteikts Regulas (ES) Nr. 575/2013 429.a panta 1. punkta n) apakšpunktā, šo rādītāju definē kā pirmā līmeņa kapitāla vērtības mēru, to dalot ar kopējās riska darījumu vērtības un centrālās bankas rezervju atbrīvojuma vērtības summu un šo rādītāju izsakot kā procentuālo daļu.  Ja iestādes kopējās riska darījumu vērtības mēram nepiemēro centrālās bankas rezervju pagaidu atbrīvojumu, šis rādītājs būs identisks 25. rindā atklātajam rādītājam. |
| 26. | **Regulatīvā minimālā sviras rādītāja prasība (%)**  Regulas (ES) Nr. 575/2013 92. panta 1. punkta d) apakšpunkts, 429.a panta 1. punkta n) apakšpunkts un 429.a panta 7. punkts.  Iestādes atklāj sviras rādītāja prasību, kas definēta Regulas (ES) Nr. 575/2013 92. panta 1. punkta d) apakšpunktā. Ja iestāde izslēdz riska darījumus, kas minēti Regulas (ES) Nr. 575/2013 429.a panta 1. punkta n) apakšpunktā, tā atklāj koriģēto sviras rādītāja prasību, kura aprēķināta saskaņā ar Regulas (ES) Nr. 575/2013 429.a panta 7. punktu. |
| EU-26.a | **Pašu kapitāla papildu prasības pārmērīgas sviras riska novēršanai (%)**  Pašu kapitāla papildu prasības pārmērīgas sviras riska novēršanai, kuras noteikusi kompetentā iestāde saskaņā ar Direktīvas 2013/36/ES (“*CRD*”) 104. panta 1. punkta a) apakšpunktu, tās izsakot kā procentuālo daļu no kopējās riska darījumu vērtības mēra. |
| EU-26.b | **t. sk.: kuras jāizpilda ar *CET1* kapitālu (procentpunkti)**  Tā daļa no pašu kapitāla papildu prasībām pārmērīgas sviras riska novēršanai, ko noteikusi kompetentā iestāde saskaņā ar Direktīvas 2013/36/ES 104. panta 1. punkta a) apakšpunktu, kura jāizpilda ar *CET1* kapitālu saskaņā ar 104.a panta 4. punkta trešo daļu. |
| 27. | **Sviras rādītāja rezervju prasība (%)**  Regulas (ES) Nr. 575/2013 92. panta 1.a punkts.  Iestādes, uz kurām attiecas Regulas (ES) Nr. 575/2013 92. panta 1.a punkts, atklāj savu piemērojamo sviras rādītāja rezervju prasību. |
| EU-27.a | **Vispārējā sviras rādītāja prasība (%)**  Šīs veidnes 26., EU-26.a un 27. rindas summa. |
| EU-27.b | Pārejas pasākumu izvēle kapitāla mēra noteikšanai  Regulas (ES) Nr. 575/2013 499. panta 2. punkts.  Iestādes norāda savu izvēli pārejas pasākumiem attiecībā uz kapitālu, kā paredzēts informācijas atklāšanas prasībās, norādot kādu no turpmāk minētajiem apzīmējumiem:   * “Pilnībā ieviests”, ja iestāde izvēlas atklāt sviras rādītāju saskaņā ar Regulas (ES) Nr. 575/2013 499. panta 1. punkta a) apakšpunktu; * “Pārejas”, ja iestāde izvēlas atklāt sviras rādītāju saskaņā ar Regulas (ES) Nr. 575/2013 499. panta 1. punkta b) apakšpunktu. |
| 28. | Bruto VFD aktīvu dienas vērtību vidējais rādītājs pēc korekcijas attiecībā uz tirdzniecības uzskaites darījumiem un atskaitot saistītās saņemamās naudas un maksājamās naudas summas  Regulas (ES) Nr. 575/2013 451. panta 3. punkts; 14. un 15. rindas summu vidējā vērtība, pamatojoties uz summām, kas aprēķinātas par katru informācijas atklāšanas ceturkšņa dienu. |
| 29. | Bruto VFD aktīvu vērtība ceturkšņa beigās pēc korekcijas attiecībā uz tirdzniecības uzskaites darījumiem un atskaitot saistītās saņemamās naudas un maksājamās naudas summas  Ja 14. un 15. rindas pamatā ir vērtības ceturkšņa beigās, šī vērtība ir 14. un 15. rindas summa.  Ja 14. un 15. rindas pamatā ir vidējās vērtības, šī vērtība ir 14. un 15. rindas saturam atbilstošo ceturkšņa beigu vērtību summa. |
| 30. | Kopējās riska darījumu vērtības mērs (ieskaitot jebkura piemērojamā centrālo banku rezervju pagaidu atbrīvojuma ietekmi), iekļaujot bruto VFD aktīvu vidējās vērtības no 28. rindas (pēc korekcijas attiecībā uz tirdzniecības uzskaites darījumiem un atskaitot saistītās saņemamās naudas un maksājamās naudas summas)  Regulas (ES) Nr. 575/2013 451. panta 3. punkts.  Kopējās riska darījumu vērtības mērs (ieskaitot jebkura piemērojamā centrālo banku rezervju pagaidu atbrīvojuma ietekmi), izmantojot vidējās vērtības, kas aprēķinātas par katru informācijas atklāšanas ceturkšņa dienu par riska darījumu vērtības mēra summām, kas saistītas ar bruto VFD aktīviem (pēc korekcijas attiecībā uz tirdzniecības uzskaites darījumiem un atskaitot saistītās saņemamās naudas un maksājamās naudas summas). |
| 30.a | Kopējās riska darījumu vērtības mērs (izņemot jebkura piemērojamā centrālo banku rezervju pagaidu atbrīvojuma ietekmi), iekļaujot bruto VFD aktīvu vidējās vērtības no 28. rindas (pēc korekcijas attiecībā uz tirdzniecības uzskaites darījumiem un atskaitot saistītās saņemamās naudas un maksājamās naudas summas)  Regulas (ES) Nr. 575/2013 451. panta 3. punkts.  Kopējās riska darījumu vērtības mērs (izņemot jebkura piemērojamā centrālo banku rezervju pagaidu atbrīvojuma ietekmi), izmantojot vidējās vērtības, kas aprēķinātas par katru informācijas atklāšanas ceturkšņa dienu par riska darījumu vērtības mēra summām, kas saistītas ar bruto VFD aktīviem (pēc korekcijas attiecībā uz tirdzniecības uzskaites darījumiem un atskaitot saistītās saņemamās naudas un maksājamās naudas summas).  Ja iestādes kopējās riska darījumu vērtības mēram nepiemēro centrālās bankas rezervju pagaidu atbrīvojumu, šī vērtība būs identiska šīs veidnes 30. rindā atklātajai vērtībai. |
| 31. | Sviras rādītājs (ieskaitot jebkura piemērojamā centrālo banku rezervju pagaidu atbrīvojuma ietekmi), iekļaujot bruto VFD aktīvu vidējās vērtības no 28. rindas (pēc korekcijas attiecībā uz tirdzniecības uzskaites darījumiem un atskaitot saistītās saņemamās naudas un maksājamās naudas summas)  Regulas (ES) Nr. 575/2013 451. panta 3. punkts. |
| 31.a | Sviras rādītājs (izņemot jebkura piemērojamā centrālo banku rezervju pagaidu atbrīvojuma ietekmi), iekļaujot bruto VFD aktīvu vidējās vērtības no 28. rindas (pēc korekcijas attiecībā uz tirdzniecības uzskaites darījumiem un atskaitot saistītās saņemamās naudas un maksājamās naudas summas)  Regulas (ES) Nr. 575/2013 451. panta 3. punkts. |

Veidne EU LR3 – LRSpl: bilances riska darījumu sadalījums (izņemot atvasinātos instrumentus, VFD un riska darījumus, kam piemērots atbrīvojums). Fiksēts formāts.

1. Iestādes ievēro šajā iedaļā sniegtos norādījumus, lai aizpildītu veidni LRSpl, piemērojot Regulas (ES) Nr. 575/2013 451. panta 1. punkta b) apakšpunktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| EU-1. | Kopējie bilances riska darījumi (izņemot atvasinātos instrumentus, VFD un riska darījumus, kam piemērots atbrīvojums), t. sk.:  Iestādes atklāj veidnes EU LR3-LRSpl EU-2. un EU-3. rindā iekļauto vērtību summu. |
| EU-2. | Tirdzniecības portfeļa riska darījumi  Iestādes atklāj riska darījumus, kas ir daļa no to aktīvu kopējās riska darījumu vērtības, kuri pieder pie tirdzniecības portfeļa, izņemot atvasinātos instrumentus, VFD un riska darījumus, kam piemērots atbrīvojums. |
| EU-3. | Bankas tirdzniecības portfeļa riska darījumi, t. sk.:  Iestādes atklāj veidnes EU LR3-LRSpl EU-4. līdz EU-12. rindā iekļauto vērtību summu. |
| EU-4. | Segtās obligācijas  Iestādes atklāj riska darījumu summu, kas ir to aktīvu kopējā riska darījumu vērtība, kuri ir segtās obligācijas, kā definēts Regulas (ES) Nr. 575/2013 129. pantā un 161. panta 1. punkta d) apakšpunktā.  Iestādes atklāj segto obligāciju riska darījumu kopējo vērtību, atskaitot riska darījumus, kuros netiek pildītas saistības. |
| EU-5. | Riska darījumi, ko uzskata par riska darījumiem ar valsti  Iestādes atklāj riska darījumu summu, kas ir kopējā riska darījumu vērtība darījumos ar struktūrām, kuras saskaņā ar Regulu (ES) Nr. 575/2013 uzskata par valsti (centrālās valdības un centrālās bankas (Regulas (ES) Nr. 575/2013 114. pants un 147. panta 2. punkta a) apakšpunkts), reģionālās pašvaldības un vietējās iestādes, ko uzskata par valsti (Regulas (ES) Nr. 575/2013 115. panta 2. un 4. punkts un 147. panta 3. punkta a) apakšpunkts), daudzpusējās attīstības bankas un starptautiskās organizācijas, kuras uzskata par valsti (Regulas (ES) Nr. 575/2013 117. panta 2. punkts, 118. pants un 147. panta 3. punkta b) un c) apakšpunkts), publiskā sektora struktūras (Regulas (ES) Nr. 575/2013 116. panta 4. punkts un 147. panta 3. punkta a) apakšpunkts).  Iestādes atklāj riska darījumu ar valsti kopējo vērtību, atskaitot riska darījumus, kuros netiek pildītas saistības. |
| EU-6. | Riska darījumi ar reģionālajām pašvaldībām, DAB, starptautiskām organizācijām un PSS, kuras neuzskata par valsti  Iestādes atklāj riska darījumu summu, kas ir riska darījumu kopējā vērtība darījumos ar reģionālajām pašvaldībām un vietējām iestādēm, kā definēts Regulas (ES) Nr. 575/2013 115. panta 1., 3. un 5. punktā attiecībā uz *SA* riska darījumiem un Regulas (ES) Nr. 575/2013 147. panta 4. punkta a) apakšpunktā attiecībā uz *IRB* riska darījumiem; daudzpusējām attīstības bankām, kā definēts Regulas (ES) Nr. 575/2013 117. panta 1. un 3. punktā attiecībā uz *SA* riska darījumiem un Regulas (ES) Nr. 575/2013 147. panta 4. punkta c) apakšpunktā attiecībā uz *IRB* riska darījumiem; starptautiskām organizācijām un publiskā sektora struktūrām, kā definēts Regulas (ES) Nr. 575/2013 116. panta 1., 2., 3. un 5. punktā attiecībā uz *SA* riska darījumiem un Regulas (ES) Nr. 575/2013 147. panta 4. punkta b) apakšpunktā attiecībā uz *IRB* riska darījumiem, kurus saskaņā ar Regulu (ES) Nr. 575/2013 neuzskata par riska darījumiem ar valsti.  Iestādes atklāj iepriekš minēto riska darījumu kopējo vērtību, atskaitot riska darījumus, kuros netiek pildītas saistības. |
| EU-7. | Riska darījumi ar iestādēm  Iestādes atklāj riska darījumu summu, kas ir riska darījumu vērtība darījumiem ar iestādēm, uz kurām attiecas Regulas (ES) Nr. 575/2013 119.–121. pants attiecībā uz *SA* riska darījumiem un Regulas (ES) Nr. 575/2013 147. panta 2. punkta b) apakšpunkts attiecībā uz *IRB*, un darījumiem, kuri nav riska darījumi segto obligāciju veidā saskaņā ar Regulas (ES) Nr. 575/2013 161. panta 1. punkta d) apakšpunktu un uz kuriem neattiecas Regulas (ES) Nr. 575/2013 147. panta 4. punkta a)–c) apakšpunkts.  Iestādes atklāj riska darījumu kopējo vērtību, atskaitot riska darījumus, kuros netiek pildītas saistības. |
| EU-8. | Nodrošināti ar nekustamā īpašuma hipotēku  Iestādes atklāj riska darījumu summu, kas ir to aktīvu riska darījumu vērtība, kuri ir riska darījumi, kas nodrošināti ar nekustamā īpašuma hipotēku un uz ko attiecas Regulas (ES) Nr. 575/2013 124. pants *SA* riska darījumu gadījumā, un kuri ir riska darījumi ar komercsabiedrībām saskaņā ar Regulas (ES) Nr. 575/2013 147. panta 2. punkta c) apakšpunktu vai riska darījumi ar privātpersonām vai MVU saskaņā ar Regulas (ES) Nr. 575/2013 147. panta 2. punkta d) apakšpunktu, ja šie riska darījumi ir nodrošināti ar nekustamā īpašuma hipotēku saskaņā ar Regulas (ES) Nr. 575/2013 199. panta 1. punkta a) apakšpunktu attiecībā uz *IRB* riska darījumiem.  Iestādes atklāj riska darījumu kopējo vērtību, atskaitot riska darījumus, kuros netiek pildītas saistības. |
| EU-9. | Riska darījumi ar privātpersonām vai MVU  Iestādes atklāj riska darījumu summu, kas ir to aktīvu riska darījumu kopējā vērtība, kuri ir riska darījumi ar privātpersonām vai MVU saskaņā ar Regulas (ES) Nr. 575/2013 123. pantu attiecībā uz *SA* riska darījumiem un kuri ir riska darījumi saskaņā ar Regulas (ES) Nr. 575/2013 147. panta 2. punkta d) apakšpunktu, ja šie riska darījumi **nav** nodrošināti ar nekustamā īpašuma hipotēku saskaņā ar Regulas (ES) Nr. 575/2013 199. panta 1. punkta a) apakšpunktu attiecībā uz *IRB* riska darījumiem.  Iestādes atklāj riska darījumu kopējo vērtību, atskaitot riska darījumus, kuros netiek pildītas saistības. |
| EU-10. | Riska darījumi ar komercsabiedrībām  Iestādes atklāj riska darījumu summu, kas ir to aktīvu riska darījumu kopējā vērtība, kuri ir riska darījumi ar komercsabiedrībām (t. i., finanšu un nefinanšu sabiedrībām). Attiecībā uz *SA* riska darījumiem tie ir riska darījumi ar komercsabiedrībām, uz kurām attiecas Regulas (ES) Nr. 575/2013 122. pants, bet attiecībā uz *IRB* riska darījumiem – riska darījumi ar komercsabiedrībām saskaņā ar Regulas (ES) Nr. 575/2013 147. panta 2. punkta c) apakšpunktu, ja šie riska darījumi **nav** nodrošināti ar nekustamā īpašuma hipotēku saskaņā ar Regulas (ES) Nr. 575/2013 199. panta 1. punkta a) apakšpunktu.  Finanšu sabiedrības ir tādas regulētas un neregulētas sabiedrības, izņemot šīs veidnes EU-7. rindā minētās iestādes, kuru galvenā uzņēmējdarbība ir līdzdalību iegāde vai vienas vai vairāku tādu darbību veikšana, kas uzskaitītas *CRD* I pielikumā, kā arī sabiedrības, kas definētas Regulas (ES) Nr. 575/2013 4. panta 1. punkta 27. apakšpunktā, izņemot šīs veidnes EU-7. rindā minētās iestādes.  Šīs šūnas vajadzībām terminu “mazais un vidējais uzņēmums” definē saskaņā ar Regulas (ES) Nr. 575/2013 501. panta 2. punkta b) apakšpunktu.  Iestādes atklāj riska darījumu kopējo vērtību, atskaitot riska darījumus, kuros netiek pildītas saistības. |
| EU-11. | Riska darījumi, kuros netiek pildītas saistības  Iestādes atklāj riska darījumu summu, kas ir to aktīvu riska darījumu kopējā vērtība, kuriem iestājusies saistību neizpilde un *SA* riska darījumu gadījumā *–* uz kuriem attiecas Regulas (ES) Nr. 575/2013 127. pants vai *IRB* riska darījumu gadījumā – kuri ir klasificēti riska darījumu kategorijās, kas uzskaitītas Regulas (ES) Nr. 575/2013 147. panta 2. punktā, ja ir iestājusies saistību neizpilde saskaņā ar Regulas (ES) Nr. 575/2013 178. pantu. |
| EU-12. | Citi riska darījumi (piemēram, pašu kapitāls, vērtspapīrošanas darījumi un citi aktīvi, kas nav kredītsaistības)  Iestādes atklāj riska darījumu summu, kas ir citu Regulā (ES) Nr. 575/2013 noteikto netirdzniecības portfeļa riska darījumu (piemēram, pašu kapitāla, vērtspapīrošanas darījumu un citu aktīvu, kas nav kredītsaistības) kopējā vērtība; *SA* riska darījumu gadījumā šie aktīvi ir klasificēti riska darījumu kategorijās, kas uzskaitītas Regulas (ES) Nr. 575/2013 112. panta k), m), n), o), p) un q) apakšpunktā, un *IRB* riska darījumu gadījumā – Regulas (ES) Nr. 575/2013 147. panta 2. punkta e), f) un g) apakšpunktā. Iestādes iekļauj aktīvus, kas atskaitīti, nosakot pirmā līmeņa kapitālu un tāpēc ir atklāti veidnes EU LR2-LRCom 2. rindā, izņemot, ja šie aktīvi ir iekļauti veidnes EU LR3-LRSpl EU-2. un EU-4. līdz EU-11. rindā. |

Tabula EU LRA – Sviras rādītāja kvalitatīvās informācijas atklāšana. Brīva formāta tekstlogi kvalitatīvas informācijas atklāšanai.

1. Iestādes aizpilda tabulu EU LRA saskaņā ar turpmāk sniegtajiem norādījumiem, piemērojot Regulas (ES) Nr. 575/2013 451. panta 1. punkta d) un e) apakšpunktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| a) | Apraksts par procedūrām, ko izmanto, lai pārvaldītu pārmērīgas sviras risku  Regulas (ES) Nr. 575/2013 451. panta 1. punkta d) apakšpunkts.  “Apraksts par procedūrām, ko izmanto, lai pārvaldītu pārmērīgas sviras risku” ietver visu būtisko informāciju par:   1. procedūrām un resursiem, ko izmanto, lai novērtētu pārmērīgas sviras risku; 2. kvantitatīvajiem instrumentiem, ja tādi ir, ko izmanto, lai novērtētu pārmērīgas sviras risku, tajā skaitā detalizētu informāciju par iespējamajiem iekšējiem mērķrādītājiem un to, vai tiek izmantoti citi rādītāji papildus sviras rādītājam; 3. c) veidiem, kā, pārvaldot pārmērīgas sviras risku, tiek ņemtas vērā termiņu neatbilstības un aktīvu apgrūtinājums;   d) procesiem reaģēšanai uz sviras rādītāja izmaiņām, tajā skaitā par procesiem un termiņiem iespējamajam pirmā līmeņa kapitāla palielinājumam, lai pārvaldītu pārmērīgas sviras risku, vai procesiem un termiņiem sviras rādītāja saucēja (kopējās riska darījumu vērtības mēra) koriģēšanai nolūkā pārvaldīt pārmērīgas sviras risku. |
| b) | Apraksts par faktoriem, kas ir ietekmējuši sviras rādītāju periodā, uz kuru attiecas atklātais sviras rādītājs  Regulas (ES) Nr. 575/2013 451. panta 1. punkta e) apakšpunkts.  “Apraksts par faktoriem, kas ir ietekmējuši sviras rādītāju periodā, uz kuru attiecas atklātais sviras rādītājs”, ietver visu būtisko informāciju par:   1. sviras rādītāja izmaiņu kvantifikāciju kopš iepriekšējā informācijas atklāšanas atsauces datuma; 2. galvenos sviras rādītāja virzītājspēkus kopš iepriekšējā informācijas atklāšanas atsauces datuma ar paskaidrojošiem komentāriem par: 3. 1) izmaiņu būtību un to, vai tās bija izmaiņas rādītāja skaitītajā vai rādītāja saucējā, vai abos; 4. 2) vai tās izraisīja iekšējs stratēģisks lēmums un, ja tā bija, vai minētā stratēģiskā lēmuma mērķis bija tieši sviras rādītājs, vai tas ietekmēja sviras rādītāju tikai netieši; 5. 3) vissvarīgākajiem ārējiem faktoriem, kas saistīti ar ekonomikas un finanšu vidi, kurai bija ietekme uz sviras rādītāju. |

1. Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm, un ar ko groza Regulu (ES) Nr. 648/2012, kas grozīta ar Regulu (ES) 2024/1623 ([OV L 176, 27.6.2013., 1. lpp.](https://eur-lex.europa.eu/legal-content/LV/AUTO/?uri=OJ:L:2013:176:TOC); [Regula – ES – 2024/1623 – LV – EUR-Lex (europa.eu)](https://eur-lex.europa.eu/legal-content/LV/TXT/?uri=OJ:L_202401623)). [↑](#footnote-ref-2)