**XLII PIELIKUMS. Tabulas un veidnes informācijas atklāšanai par kredīta vērtības korekcijas risku: norādījumi**

EBI oficiālai lietošanai

1. Šajā pielikumā ir iekļauti norādījumi, kas iestādēm jāievēro, atklājot Regulas (ES) Nr. 575/2013 (“*CRR*”)[[1]](#footnote-2) trešās daļas VI sadaļā minēto informāciju par to riska darījumiem attiecībā pret kredīta vērtības korekcijas (*CVA*) risku *CVA* riska informācijas atklāšanas tabulās un veidnēs, kas sniegtas EBI IT risinājumu XLI pielikumā, saskaņā ar Regulas (ES) Nr. 575/2013 445.a pantu.

**Tabula EU CVAA – Kvalitatīvās informācijas atklāšanas prasības saistībā ar kredīta vērtības korekcijas risku.** Brīva formāta tekstlogi

1. Iestādes piemēro turpmāk šajā pielikumā sniegtos norādījumus, lai aizpildītu EBI IT risinājumu XLI pielikumā ietverto tabulu EU CVAA, piemērojot Regulas (ES) Nr. 575/2013 445.a panta 1. punkta a) un b) apakšpunktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| a) | ***CRR* 445.a panta 1. punkta a) apakšpunkts**  Atklājot Regulas (ES) Nr. 575/2013 445.a panta 1. punkta a) apakšpunktā prasīto informāciju, iestādēm jāsniedz apraksts par procesiem, ko izmanto kredīta vērtības korekcijas riska pārvaldībai, tajā skaitā apraksts par procesiem, kas īstenoti, lai identificētu, novērtētu, uzraudzītu un kontrolētu iestādes kredīta vērtības korekcijas riskus, un apraksts par to politiku riska ierobežošanai un mazināšanai, kā arī stratēģijām un procesiem riska ierobežošanas pastāvīgas efektivitātes uzraudzībai. |
| b) | ***CRR* 445.a panta 1. punkta b) apakšpunkts**  Atklājot Regulas (ES) Nr. 575/2013 445.a panta 1. punkta b) apakšpunktā prasīto informāciju, iestādēm jāpaskaidro, vai ir izpildīti Regulas (ES) Nr. 575/2013 273.a panta 2. punktā izklāstītie nosacījumi un, ja minētie nosacījumi ir izpildīti, vai iestāde ir izvēlējusies aprēķināt *CVA* riska pašu kapitāla prasības, izmantojot vienkāršoto pieeju, kas izklāstīta Regulas (ES) Nr. 575/2013 385. pantā; ja iestādes ir izvēlējušās aprēķināt *CVA* riska pašu kapitāla prasības, izmantojot vienkāršoto pieeju, – *CVA* riska pašu kapitāla prasības saskaņā ar minēto pieeju. |

**Veidne EU CVA1 – Kredīta vērtības korekcijas risks saskaņā ar samazināto pamatpieeju (*R-BA*).** Fiksēts formāts.

1. Iestādes piemēro turpmāk šajā pielikumā sniegtos norādījumus, lai aizpildītu EBI IT risinājumu XLI pielikumā ietverto veidni EU CVA1, piemērojot Regulas (ES) Nr. 575/2013 445.a panta 3. punkta a) apakšpunktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | ***CVA* riska sistemātisko komponentu apkopošana**  Regulas (ES) Nr. 575/2013 384. panta 3. punkts. Pašu kapitāla prasību komponents saskaņā ar perfektas korelācijas pieņēmumu (). Diskonta faktoru 0,65 nepiemēro. |
| 2. | ***CVA* riska idiosinkrātisko komponentu apkopošana**  Regulas (ES) Nr. 575/2013 384. panta 3. punkts. Pašu kapitāla prasību komponents saskaņā ar nulles korelācijas pieņēmumu (). Diskonta faktoru 0,65 nepiemēro. |
| 3. | **Kopā**  *CVA* riska pašu kapitāla prasības saskaņā ar samazināto pamatpieeju. Šī summa ir vienāda ar summu, kas atklāta veidnes EU OV1 EU 10.b rindas c) ailē, ja iestāde izmanto samazināto *BA-CVA*. |
| **Ailes burts** | **Paskaidrojums** |
| a | **Pašu kapitāla prasību komponenti**  Pašu kapitāla prasību komponenti saskaņā ar Regulas (ES) Nr. 575/2013 384. panta 3. punktu iestādei, kas atbilst Regulas (ES) Nr. 575/2013 384. panta 1. punkta b) apakšpunktā noteiktajam nosacījumam. |

**Veidne EU CVA2 – Kredīta vērtības korekcijas risks saskaņā ar pilnu pamatpieeju (*F-BA*).** Fiksēts formāts.

1. Iestādes piemēro turpmāk šajā pielikumā sniegtos norādījumus, lai aizpildītu EBI IT risinājumu XLI pielikumā ietverto veidni EU CVA2, piemērojot Regulas (ES) Nr. 575/2013 445.a panta 3. punkta a) un b) apakšpunktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | ***BACVA csr-unhedged***  Pašu kapitāla prasību komponents saskaņā ar 384. panta 3. punktu iestādei, kas atbilst Regulas (ES) Nr. 575/2013 384. panta 1. punkta b) apakšpunktā noteiktajam nosacījumam. |
| 2. | ***BACVA csr-hedged***  Pašu kapitāla prasību komponents saskaņā ar 384. panta 2. punktu iestādei, kas atbilst Regulas (ES) Nr. 575/2013 384. panta 1. punkta a) apakšpunktā noteiktajam nosacījumam. |
| 3. | **Kopā**  Tādas kopējās pašu kapitāla prasības darījumiem, kuriem piemēro pilnu pamatpieeju, kas aprēķinātas saskaņā ar 384. panta 2. punktu, iestādei, kura atbilst Regulas (ES) Nr. 575/2013 384. panta 1. punkta a) apakšpunktā noteiktajam nosacījumam. Šī summa ir vienāda ar summu, kas atklāta veidnes EU OV1 EU 10.b rindas c) ailē, ja iestāde izmanto pilnu *BA-CVA*. |
| EU 4.–EU 6. | ***CVA* riska ierobežošana**  Regulas (ES) Nr. 575/2013 386. pants. |
| **Ailes burts** | **Paskaidrojums** |
| a | **Pašu kapitāla prasības**  Regulas (ES) Nr. 575/2013 382. pants. |
| EU b | ***CVA* riska ierobežošanas nosacītā summa**  Atbilstošu *CVA* riska ierobežošanas pozīciju nosacītā summa (bruto summas), kas atzīta saskaņā ar Regulas (ES) Nr. 575/2013 386. pantu. |

**Tabula EU CVAB – Kvalitatīvās informācijas atklāšanas prasības saistībā ar *CVA* risku iestādēm, kas izmanto standartizēto pieeju.** Brīva formāta tekstlogi

1. Iestādes piemēro turpmāk šajā pielikumā sniegtos norādījumus, lai aizpildītu EBI IT risinājumu XLI pielikumā ietverto tabulu EU CVAB, piemērojot Regulas (ES) Nr. 575/2013 445.a panta 2. punkta a) apakšpunktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| a) | Atklājot Regulas (ES) Nr. 575/2013 445.a panta 2. punkta a) apakšpunktā prasīto informāciju, iestādēm jāapraksta iekšējās *CVA* riska pārvaldības funkcijas un pārvaldības struktūra un organizācija, ietverot aprakstu par bankas *CVA* riska pārvaldības sistēmu. |
| b) | Apraksts par to, kā augstākā vadība ir iesaistīta *CVA* riska pārvaldības sistēmā. |
| c) | Pārskats par *CVA* riska pārvaldības sistēmas pārvaldību (piemēram, dokumentācija, neatkarīga kontroles struktūrvienība, neatkarīga pārskatīšana, dati tiek iegūti neatkarīgi no darbības jomām). |

**Veidne EU CVA3 – Kredīta vērtības korekcijas risks saskaņā ar standartizēto pieeju (*SA*).** Fiksēts formāts.

1. Iestādes piemēro turpmāk šajā pielikumā sniegtos norādījumus, lai aizpildītu XLI pielikumā ietverto veidni EU CVA3, piemērojot Regulas (ES) Nr. 575/2013 445.a panta 1. punkta c) apakšpunktu un 445.a panta 2. punkta b) un c) apakšpunktu.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1.–6. | **Riska klases**  Pašu kapitāla prasību komponenti saskaņā ar standartizēto pieeju (*SA-CVA* risks) atbilstoši Regulas (ES) Nr. 575/2013 383. pantam, tajā skaitā sadalījums pa riska klasēm, kā noteikts Regulas (ES) Nr. 575/2013 383. panta 2. punkta 1. apakšpunktā. |
| 1. | **Procentu likmju risks**  Regulas (ES) Nr. 575/2013 383.c, 383.i, 383.j, 383.k, 383.l, 383.m pants. |
| 2. | **Ārvalstu valūtas risks**  Regulas (ES) Nr. 575/2013 383.d, 383.i, 383.j, 383.n, 383.o pants. |
| 3. | **Atsauces kredītriska starpības risks**  Regulas (ES) Nr. 575/2013 383.f, 383.i, 383.j, 383.s, 383.u pants. |
| 4. | **Kapitāla vērtspapīru risks**  Regulas (ES) Nr. 575/2013 383.g, 383.i, 383.j, 383.v, 383.w pants. |
| 5. | **Preču risks**  Regulas (ES) Nr. 575/2013 383.h, 383.i, 383.j, 383.x, 383.z pants. |
| 6. | **Darījuma partnera kredītriska starpība risks**  Regulas (ES) Nr. 575/2013 383.e, 383.i, 383.j, 383.p 383.q, 383.r pants. |
| 7. | **Kopā**  1.–6. rindas summa. Šī summa ir vienāda ar summu, kas atklāta veidnes EU OV1 EU 10.a rindas c) ailē. |
| EU 8.–EU 13. | **Darījuma partneru darījumu veidi**  Darījuma partneru skaits darījumos sadalījumā pa veidiem saskaņā ar norādījumiem EBI IT risinājuma “Ziņošana par finanšu informāciju saskaņā ar SFPS un vispārpieņemtiem grāmatvedības principiem atbilstoši 2024. gada 1. versijai” V pielikuma 1. daļas 6. sadaļas 42.–44. punktā [pieejams EBI tīmekļa vietnē]. |
| EU 14. | **Kopā**  Darījuma partneru kopējais skaits, summējot EU 8.–EU 13. rindu. |
| EU 15.–EU 17. | ***CVA* riska ierobežošana**  Regulas (ES) Nr. 575/2013 386. pants. |
| EU 18. | **Kopā**  EU 15.–EU 17. rindas summa. |
| **Ailes burts** | **Paskaidrojums** |
| a | **Pašu kapitāla prasības**  Regulas (ES) Nr. 575/2013 382. pants. |
| b | **Darījuma partneru skaits**  To darījuma partneru skaits, kā noteikts Regulas (ES) Nr. 575/2013 383. panta 1. punktā, kas iekļauti pašu kapitāla prasību aprēķinā attiecībā uz *SA-CVA* risku. |
| EU c | ***CVA* riska ierobežošanas nosacītā summa**  Atbilstošu *CVA* riska ierobežošanas pozīciju nosacītā summa, kas atzīta saskaņā ar Regulas (ES) Nr. 575/2013 386. pantu. |

**Veidne EU CVA4 – Kredīta vērtības korekcijas riska *RWEA* plūsmas pārskati saskaņā ar standartizēto pieeju (*SA*).** Fiksēts formāts.

1. Iestādes piemēro turpmāk sniegtos norādījumus, lai aizpildītu veidni EU CVA4, kas sniegta EBI IT risinājumu XLI pielikumā, piemērojot Regulas (ES) Nr. 575/2013 438. panta d) un h) punktu.
2. Iestādēm šī veidne jāpapildina ar paskaidrojošu piezīmi, kurā izklāstītas visas būtiskās izmaiņas pārskata periodā un norādīti šādu izmaiņu galvenie veicinātājfaktori. Izmaiņu pamatā esošie faktori varētu būt riska līmeņu izmaiņas, tvēruma izmaiņas (piemēram, savstarpējo prasījumu ieskaita kopu pārvietošana starp *SA-CVA* un *BA-CVA*), darbības/produktu līniju vai vienību iegāde un atsavināšana vai ārvalstu valūtas pārrēķina izmaiņas.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | **Riska darījumu riska svērtā vērtība iepriekšējā pārskata perioda beigās**  Šī summa ir vienāda ar summu, kas atklāta veidnes EU OV1 EU 10.a rindas b) ailē. |
| 2. | **Riska darījumu riska svērtā vērtība pašreizējā pārskata perioda beigās**  Šī summa ir vienāda ar summu, kas atklāta veidnes EU OV1 EU 10.a rindas a) ailē. |
| **Ailes burts** | **Paskaidrojums** |
| a | **Riska darījumu riska svērtā vērtība**  Regulas (ES) Nr. 575/2013 92. panta 4. punkta e) apakšpunkts.  Pašu kapitāla prasības, kas reizinātas ar 12,5. |

1. Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm, un ar ko groza Regulu (ES) Nr. 648/2012, kas grozīta ar Regulu (ES) 2024/1623 ([OV L 176, 27.6.2013., 1. lpp.](https://eur-lex.europa.eu/legal-content/LV/AUTO/?uri=OJ:L:2013:176:TOC); [Regula – ES – 2024/1623 – LV – EUR-Lex (europa.eu)](https://eur-lex.europa.eu/legal-content/LV/TXT/?uri=OJ:L_202401623)). [↑](#footnote-ref-2)